
INVIEREA 


Urechile credincioşilor încă de pe acum deslușesc osana- 
lele norodului, care cu sfâlpări de finic în mâini, cântă cân- 
tare de biruință Celui prevesti! de proroci. In vuietul mulțimei 
însă s'aude ca arvunată tânguirea zilelor de patimi, îndurate 
de dumnezeescul Fiu peniru izbăvirea oamenilor. Și se schi- 
jează în cucernica închipuire a evlavioșilor, Golgota suferin- 
elor, îrupul sfânt încovoiat sub greulatea Crucii, plesnitul bi- 
celor cari loveau în corpul chinuit al Celui fără de moarte, lo- 
viturile ciocanelor cari îl răstigneau pe Cel pogorit din ceruri, 
cuvintele de ocară și hulă pe cari le asvârlea în fața Lui gloata 
păgână, gemetele Fecioarei, ale femeilor cuvioase și ale cre- 


dincioşilor, cari priveau împiel!riţi cum se slinge Lumina vecinicăiw.. 
Cutremur și surpări de catapelesme și năruiri de munţi vesfecu 


lumii moartea Aceluia, care cu „moartea Sa pe moarte a călcat 
și celor din morminte vieață le-a dăruit“. Dar, iată, pământut 
nu poafe cuprinde şi ţine în pântecele său pe Fiul Cerului, nu 
poate făinui lumina cea neinserată. A treia zi ca o pară de 
foc sfânt, a fâșnit din mormânt, a înviat Acela ce este însuși 
izvorul vieții și învierii duhovnicești. 

Și iarăși în închipuirea cucernicilor se limpezesc sâm- 
burii flacărilor galbene ale luminărilor de ceară, aprinse în 
noaptea învierii, cari par picuri de aur topit siropiți pe mar- 
mora neagră a întunerecului. A înviat Împăratul măririi, Dum- 
nezeu cel fare și mare, 

O lumină curată şi vie poleește felele credincioşilor, li se 
strecoară în suflete, îi încălzește, întăreşte în această „sărbă- 
ioare a sărbătorilor și praznicelor praznic“, Simjim cum se 

topesc deșertăciunile ca „ceara de fafa focului“, şi cum pier 
ca fumul, grijile cele lumești. Intreaga ființă a drepicredincio- 
șilor se sublimează, se preface în simțirea dragostei, a iertării 
și a iubirii de oameni. 

Cine nu lresare în această sfrălucită zi ca mângăiat de 
nădejdi noui, ca vrăjit de lumina unei noui vieţi pământești și 
cerești ? Sufletul se umple de bucuria scăpării din obezile pă- 
catului, desferecat cântă tropare de laudă, nădăjduind milă dela 
Atotmilostivul şi iertare de păcate dela cel fără de păcat. 

Dar milă şi îndreptare așteplăm și pe pământ. Aşteptăm 
de'a Sfânta Inviere, să producă în sufletele întinate, acea re- 
velație divină de care numai cei cu credința tare se împărtă- 
șesc. Nădăjduim pogorirea în sufletul fiecăruia a clipei de su- 
blimă inspiraţie şi de zămislirea voinjei de cremene, care să 
schimbe fafa morală a satelor și orașelor şi să frământe din 
lut nou și apă nouă o [ară și un neam fericit. 

Credem și nădăjduim că gândul curat şi vrerea de mai 
bine a înțeleptului nostru Rege, iubitor de fară şi apărător de un 
neam în strălucita zi a învierii, se”va risipi în puzder ii de scântei, 
cari vor cădea rodnice în sufletele Românilor, fermecate de 
vraja praznicului. 

Credem și nădăjduim că odraslele linere, gingașele mlă- 
dițe, înmănunchiate în organizaţia străjerească, sirăbătule de 
seva trecutului nostru glorios și încălzite de lumina bisericii 
drept grăitoare a lui Hristos, sirânse în jurul Tronului și a Di- 
nastiei, vor creea din România „Țara visurilor noastre“, 

Istorica simfonie a suferinfelor trecute, a osanalelor de 
glorie, a suspinelor înnăbușite, a cataclismelor cari au despicat 
hotarele fărilor, să ducă — precum cântările de biruinţă din 
Ierusalim, chinurile negrăile de pe Golgota — la strălucita săr- 
bătoare a adevăratei învieri a neamului românesc. 


TEODOR NEŞ, 
dir. lic. „Em. Gojdu“ 


ŢARA VISURILOR MELE... 
de Dr. V. GERMAN. 


Sunt 32 ani de atunci. În primăvara anului 1906, ca mic 
elev de liceu primisem şi eu întâia mea revistă. O norocoasă 
întâmplare a făcut să-mi vină chiar dela Târgul-Jiu. Era scrisă 
pentru tineret — atâta îmi amintesc doar, depănându-mi amintirile 
prin caerul vremurilor trecute. 

Eram elev particular şi mă »instrua« tata, preotul satului. 
Prima mea curiozitate a fost: unde se găseşte Târgul-Jiu. Apoi 
am vrut să aîlu toate despre Jiu, care pornind dela noi din Ar- 
deal, străbate Carpaţii, ca să ne vadă fraţii, aşa îmi spunea tata. 
Câtă vreme nu m'am gândit eu pe urmă la norocul şi puterea 
Jiului, care trece cum vrea hotarul, nebăgând în seamă vama. 
Apucând pe hartă drumul Jiului mi-am făcut prima mea călătorie 
în Țara Românească, făcând popasuri şi rătăcind prin Carpaţi 
până când mă pomeneam în şesul Dunării, cu care mergeam 
apoi la Marea Neagră. Această primă şi puternică impresie din 
copilărie mi-a rămas viu întipărită în minte, decenii de-a-rândul. 

Dintre articolele primului număr îmi reamintesc foarte bine 
de unul, care povestea despre războiul ruso-japonez. Spunea au- 
torul, că ce crâncenă a fost iarna în Coreea, că munţii de acolo 
acoperiţi cu un strat gros de zăpadă se aseamănă perfect de 
bine cu Carpaţii noştri şi cum Japonia o țară mult mai mică a 
putut bate pe Rusia cea mare şi tare, ca să-şi desrobească fraţii 
de sub jugul ţarismului. Pe neştiute poate, mai mult instinctiv, 
atunci am început să simt ceva în sufletul meu din problema 
românismului. 

Țiul şi Carpaţii au format problema de căpetenie a fanteziei 
mele, toată vacanţa următoare. Ceasuri întregi călătoream cu de- 
getul pe hartă, umblând în voie prin Țara-Românească, mai ales 
extraordinar mă ispitea marele pod dela Cernavoda, care făcea 
parte din minunile lumii alături de turnul Eiitel, Mă ispitea tot 
mai tare dorul de a cunoaşte mai deaproape acest colţ al visu- 
rilor mele. Citind apoi într'un prospect dela Blaj, că în poveştile 
Peleşului regina Carmen Sylva descrie viaţa şi trecutul Carpa- 
ților, l-am rugat pe tata să-mi cumpere cartea, cadou de Crăciun. 

Omul, Bucegii, Caraimanui, au început pe încetul să devină 
ființe vii pentru mine. lar când în serile de iarnă venea tineretul 
în ciacă, întotdeauna trebuia să le citesc balada lui Meşterul 
Manole şi privind fotografia mănăstirii dela Curtea-de-Argeş nu 
ne puteam mira îndeajuns cum de a putut face biserica aceea 
cu turnul răsucit, 





Când am văzut primul număr din revista »Ţara visurilor 
noastre« am retrăit toată amintirea care mă leagă de neuitat de: 
prima mea revistă. Foaia eşită din teascurile tiparniței din Târgu- 
Jiu mi-a zămislit în minte şi inimă fara visurilor mele. Când am 
cetit întâiadată despre eroina dela Jiu, aşa de natural mi-a părut 
acest lucru, căci pentru mine numai acolo se putea întâmpla mi 
nunea acelui act de eroism. 

Le-am scris toate acestea pentru a mărturisi în mod sin- 
cer extraordinara influenţă ce a avut asupra mea revista scrisă 
pentru tineret. După împlinirea a lor trei decenii, descifrarea 
realității pure a paginilor scrise, din cadrul de basm al fanteziei 
nu mai este posibilă. Poate că are mai puțină importanţă ceea 
ce s'a scris, decât ceea ce s'a înțeles: ecoul ce se întinde pier- 
zându.se în nesfârşit de viaţă atotbiruitoare melodiei. Intr'adevăr 
primele impresii de atunci m'au întovărăşit o viaţă întreagă, 
dându-mi atâtea clipe de bucurie şi mângăiere, adâncindu-se me- 
reu în senz şi crescând în importanţă, 

Ţara visurilor mele era o dorință, un basm, o închipuire, 
plină de fermec, de credinţă şi încredere, 

Ţara visurilor noastre este o realitate, cel mai frumos ca- 
dou al îndurării şi dreptăţii dumnezeeşti pentru un neam hulit, 
umilit şi persecutat. 

Moşii şi strămoşii au răbdat, dar nu au abdicat. Noi nepoţii 
şi voi strănepoțţii să ştim însă, că viaţa noastră de libertate na- 
țională pentru ei era visul sfânt, pentru care îndurau toate, fără 
a nădăjdui să-şi ajungă împlinirea, ci numai ca să-i susţină amin- 
tirea întreagă şi neuitată din neam în neam. 

Ţara visurilor celor de ieri şi de azi şi a nădejdilor celor 
de mâine şi poimâne, să ai parte de un tineret în al cărui su- 
flet din paginile acestei reviste să se zămislească idealuri. cari 
să crească şi să sporească o viaţă întreagă ! 


DAȚI ȘI VI SE VA DA... 


Din dispoziţia înțeleaptă a celor chemaţi să conducă azi, 
tinerele generaţii, în ziua de 2 Aprilie a. c., s'au aplecat asupra 
pământului fraged, în fragede mâini cu unelte grele, cu unelte 
de joacă, pentru a săvârşi o muncă de bărbătească seriozitate şi 
grijă : sădirea fotatâtor puieți. 

Ziua sădirii pomilor, zi de sărbătoare. Două milioane de ti- 
neri plini de viaţă, cu instinctivă grijă, — gustare prematură din 
târzielnica înţelepciune, — se apleacă asupra unor ființe mai ti- 

nere decât ei, cari, prin fapta lor bărbă'ească din acea zi, îşi 
primesc putinţa vieţii, 

Viaţa se apleacă asupra vieţii, 

Admirabilă realitate, — minunat simbol al înfrăţirii vieţii, 
atât de variată ca manifestare, dar atât de una ca punct de 
plecare ! 

Această plecare, — a trupurilor asupra puieţilor — necesară 
pentru a sili pământul să le imprumute suflul vieţii, — este sim- 
Dolul nefăţăritei închinări a sufletelor în faţa Supremei Vieţi, spre 
a putea mulţumi de ceea ce au şi cere ceeace vor să aibă pentru 
a îi: 

»Din văpaia vieţii tale dă-mi viaţă. . .« 

Ziua sădirii pomilor, zi de sărbătoare şi de reculegere, Viaţa 
se apleacă asupra vieţii pentru a o cunoaşte, 

Dar ca să o poată cunoaşte, trebue să înceapă să continue 
a 0 servi. 

Ziua sădirii pomilor, zi de început de muncă desinteresată, 
zi de aşteptare a rodului dătător de noi vieţi sădite de alţi tineri 
aplecaţi asupra altor vieţi. 

Înţelege-vom oare, în ziua acestei adevărate primăveri care 
renaşte renăscând, înfelege-vom noi, părinţi şi educatori, a căror 
drept la respectul vieţii e tocmai aplecarea asupra vieţii celor ce 
din viaţa noastră au primit viața ; înţelege-vom că singurul nostru 
rost este: de-a îi întru ei ca să poată fi şi ei întru noi pentru 
rodirea aceleeaşi dragoste, care se dă toată, pentru a o putea 
primi în întregime ? Înţelege-vom că dragostea noastră e nece- 
sară pentru a i cunoaşte și preţui; dar mai ales le e necesară 
lor pentru a se putea cunoaşte, aprecia şi pentru a putea dobândi 
respectul de sine înşişi, necesar pentru dăinuirea şi împlinirea 
vieţii desăvârşite. Înțelege-vom oare că dragostea grădinarului e 
“aceea care, prin altoire şi îngrijire, nobilitează specia şi rodul 
pomului şi că dragostea şi îngrijirea noastră nu poate îi mai pu- 
tină decât a lui? 

Înţelege-vom cel puţin cât au fost nevoiţi să'nțeleagă copiii 
la sădirea pomului, că: a iubi însemnează a servi şi că măsura 
serviciului de care suntem capabili ne dovedeşte dragostea de 
care ns credem pâtrunşi? 

Viaţa se apleacă asupra vieţii pentru a o cunoaşte: spre 
a 0 îndrăgi. 

Va să servim pentru a putea crede şi face să se creadă 
că iubim. Va să servim pentru a ne putea învrednici de roadele 
dragostei: va să servim pentru a putea îi iubiţi. 


Va să servim pentru a putea simţi mângăierea părintească 
ce rezultă din convingerea că »am venit ca viaţa să aibă şi mai 
multă să aibă«. 

Viaţa se apleacă asupra vieţii spre a o înțelege înţelegân- 
du-se pe sine. Viaţa serveşte viața pentru a fi servită. 

Dăm şi ne dăm pentru a putea primi şi a ne putea primi 
în dar pe noi înşine. 

Săditori şi răsad, părinţi şi copii, educatori şi vlăstare, — 
roduri ale aceleiaşi vieţi: dragostea. lubiţi ca să fiţi iubiţi. lubiţi 
şi veţi îi iubiţi. Serviţi ca să îiţi iubiţi. 

Ziua sădirii pomilor, sărbătoarea dragostei ce înirăţeşte şi 
uneşte. 

Serviţi. lubiţi. 

Prof. AUGUSTIN COSMA 


CRIZA MORALĂ 
LA TINERETUL DE AZI” 


Despre tineretul de azi se spun multe, se vorbesc şi mai 
multe, — dar în cumpăna valorii lui, lestule mai puţin decât se 
pare. Se leagă de acest tineret speranțe, i se atribue calităţi, 
i se apreciază merite, — dar i se pun în sarcină defecte şi de- 
îiciențe pe care nu le are întratâta; e judecat mai aspru şi e 
e criticat mai sever decât merită. 

Da. Pentrucă acest tineret, învinuit de prea multe scăderi 
morale, e impropriu, e greşit numit »generaţia tânărăc. Aci e 
însuşi punctul de plecare al problemei: tineretul de azi e — 
fatal — împărţit în două categorii, în două generaţii. Această 
desbinare e tragismul lui. Aşa e, pentrucă aşa a fost şi pro- 
babil, va îi. 

Intâi trebue să facem o mare distincţie: o generaţie se de- 
îineşte prin baza sa de ideologie generală. Şi pe temeiul acestei 
definiţii justificăm împărţirea tineretului în două categorii, în două 
generaţii. lar repartizarea tinerilor la una din ele, trebue să o 
bazăm pe omogenitate spirituală, ideologică. 

Despre o criză morală la o generaţie se poate vorbi atunci, 
când se observă lipsa unor idealuri, a unor aspirații, a unor 
năzuințe în spre lumina moralei, — precum şi lipsa practicilor 
morale, faptele de toate zilele, realizările în concret a principiilor 
etice, sunt disparente, dacă nu şi lipsesc. 

lată ce e criza morală: lipsa idealurilor, preocupărilor, prac- 


*) Citită la serbarea clasei a VIII. dată în Casa Naţională în 20 [ll a. c. 

țicilor etice. E extrem de tragic, când bântue tineretul unui neam; 
e mai puţin tragic însă când bântuită e numai o anumită parte 
din acest tineret, 

Ceea ce e şi cazul nostru. 

Să cercetăm întâi cauzele cari au provocat această criză 
morală de azi, pentru ca să putem vedea mai clar efectele. 

Răul acesta se datoreşte educaţiei, — »educaţie« în sensul 
cel mai larg, în sensul de acţiune, de formare, de modiiicare 
suiletească, Aci intră acţiunea mediului familiar, a şcoalei, a bi- 
sericii, a culturii generale sociale, a sistemului de legi, a îniregii 
organizări a vieţii publice, a mediului social în genere. 

Să le luăm toate pe rând şi să le examinăm defectele care 
au contribuit la naşterea şi formarea acestei crize. Din aceste 
acţiuni educative, trebue să scoatem biserica, singurul mare edu- 
cator care şi-a continuat întotdeauna linia sa de misiune dum- 
nezeească, supremul educator care a aruncat întotdeauna, din 
abundență sămânţa Binelui. 

In primul rând, o anumită categorie de familii nu şi-au în- 
țeles rolul lor adevărat. Până şi în mediul rural, cel mai ferit 
alterării, a pâtruns lipsa de înțelegere a rostului educaţiei. lar 
în mediul orăşenesc, două sunt relele care au ieşit din sânul 
unui îel de familii. Intâi în epoca imediat de după război, 
prin extremele mofernismului, viața părinților se frivolizează, 
nopțile sunt pierdute în afară de casă (la cluburi şi cabarete); 
ataşamentul față de cămin aproape că nu există. Copiii lăsaţi pe 
seama guvernantelor ne arată felul iubirii, de care se 'mpărtă- 
şesc. Desinteresul acesta, lipsa de preocupare, înstrăinarea co: 
piilor, dela sânul lor, — iată răul care a dat astiel de copii, 
copii cari educaţia şi iubirea părinţilor au cunoscut-o mult prea 
puțin. Ridicarea deci a instinctelor primare pe primul plan, fără 
a îi o notă dominantă e totuşi o cauză determinantă. 

O altă mare greşală a unor părinţi, e tocmai antipodul pri- 
mei şi anume iubirea excesivă, dragostea iraţională, dusă până 
la o adorare a părinţilor pentru copil. Părinţii cari văd în co- 
pilul. lor un mic semizeu, cari îi văd numai calităţile, cari caută 
să-i satisiacă toate capriciile, care-i dau bani prea mulţi învăţân- 
du-l la risipă, cari nu-i obsearvă greşelile sau le trec cu vede- 
rea atunci când se cer corectate sau sancţionate, — astfel de 
părinți nu-şi vor îerici copiii niciodată; căci copilul va creşte 
asemenea pomului cu crengile multe ale prea multelor preocu- 
pări laterale ; părinţii trebuesc să iaie aceste crengi laterale care 
irosesc seva pomului, pentru ca el să crească în sus, în spre 
lumină, în spre soarele moralei. 


lată păcatele capitale ale unei educaţii părinteşti: prea 
marea desinferesare cât şi excesiva iubire iraţională pentru 
copiii lor. 

Astfel intră aceşti copii în braţele celui de-al doilea edu- 
cator, şcoala. Aceasta — atât cea primară cât mai ales cea se- 
cundară, — are însă la rândul său un mare defect: e prea mult 
un educator intelectual şi prea puţin moral. Se urmăreşte aci 
prea multă acumulare de materiai (lasă că nu aceasta e o 
»cultură«), acumulare mai mult sau mai puţin sistematică, şi se 
urmăreşte prea puţin profilul moral prin asimilare a acestor cu- 
noştinţe. Se caută cunoaşterea de căire creer, şi nu simţirea de 
către inimă. Mai multă educaţie morală, — iată ceea ce nu s'a 
făcut, iată o cauză care, nepregătind un tineret aşa cum trebuia, 
i-a dat acea criză morală. De aceea (reiativ la şcoala secundară) 
să ne plecăm în fața rolului pe care e chemat să-l joace un 
internat, un internat ideal, un internat modern, mai evoluat, cu 
principii mai liberale, — în sensul de a nu îi de o rigiditate cri- 
minală ce înâbuşe şi ucide tinereţea — un internati deşi de or- 
dine, disciplină şi educaţie spirituală desăvârșită, 

După mediul familiar, după mediul şcolar, al treilea îactor 
care a determinat actuala stare morală, e mediul social, cu foate 
aspectele lui de activitate multiplă; e vieaţa însăşi. 

Dar cum s'a ajuns la complexul însuşi, al vieţii de azi? 

In veacul trecut, e de înregistrat un categoric progres în 
toate domeniile de activitate: în lumea teoretică a ideilor, pre: 
cum şi, în cea practică, în tehnică. Progresul intelectual şi teh. 
nic, tocmai prin realizările lui, a înmulţit şi numărul de soluţii 
vitale, şi aceasta este civilizaţia modernă. Fa aduce peste tot 
confortul şi soluţionarea diverselor probleme. 

Realizările aduc satisfacţie şi încrederea în puterile proprii. 
Constiinţa superiorității — născută din însăşi civilizaţia modernă 
— conştiinţa acestei superiorităţi intelectuale şi fizice (prin pro- 
gresul tehnicei armamentului) precum şi creşterea numărului de 
noi pretenţii de viață — deci cauze economice — un traiu mai 
larg, mai comod, iată câteva cauze ale dezastrului din 1914, 

Groaznicul măcel are urmări triste, printre care mai de 
seamă este acuta criză materială, criza de viaţă. In întreaga 
istorie, foarte rar vei găsi o mai critică perioadă a luptei pentru 
existență decât cea după războiul mondial, 

In această situaţie ia — foarte natural — naştere mate- 
rialismul, formula generală a activităţii sociale, preocuparea ge- 
nerală şi principală a omului de după războiu, formula care-i 
justifică şi-i satisface instinctul vital. 

Materialismul acesta a adus după sine o superticializare 
spirituală : alte preocupări mai înalte decât cele reclamate de 
viața de toate zilele, — lipsesc, în parte, sau total, — iar dacă 
sunt, sunt foarte simpliste. Spiritul e înăbuşit de exigenţele ma- 
teriei. lar dacă spiritul prezintă totuşi unele probleme mai înalte, 
de ordin mai înalt, ele sunt tratate cu indiferenţă şi la suprafaţă. 

Acestea sunt fazele prin care a trecut societatea pentru a 
ajunge la forma contimporană de viaţă. Superficialitate şi frivo- 
litate. iată aspecte de viaţă socială. De aceea sunt evitate pro- 
blemele de creaţie spirituală sau orice alta, care cere prea multă 
seriozitate, prea multă concentrare, prea multă gândire, prea 
multă aprofundare. De aceea e preferită literatura frivolă de 
senzaţie, genul polițist, literatura pornografică ce are rezonanţă 
în omul materie, în omul-animal, o întreagă literatură a cărei 
lectură nu cere colaborarea spiritului, care nu caută rezonanţe 
estetice, — unde le-ar şi căuta? De aceea e preferit exagerat 
— cinematograiul care dă senzaţii frivole, footbaliul, hippismul, 
care dau emoții uşoare dintre cele mai ieftine ale omului, clu- 
bul, barul, cabaretul, etc. 

lată mediul în care-şi deschide ochii vieţii tineretul de azi, 
— iată cel deal treilea hotăritor al său factor de educaţie. 

A fost însă un mare noroc: paralel şi concomitent cu fe- 
nomenul acesta generator de criză morală, are loc un alt fenc- 
men, un fenomen de reacțiune morală. Şi aceasta, datorită celei- 
lalte categorii de familii. Căci dacă şcoala şi mediul de viaţă 
sunt aceleaşi pentru toţi, familia însă n'a îost în întregime luată 
de valurile »modernismului«. Şi acele familii cari au scăpat de 
aceste valuri nefaste, au dat un tineret sănătos, la formarea su- 
fletească definitivă a căruia, ceilalţi doi factori n'au putut modi- 
fica sau adăoga nimic, Şi tocmai aci e originea deosebirii între 
cele două categorii ale tineretului de azi. 

Există un tineret (i-am zis »generaţie«) care-şi are concep- 
țiile şi practicile de viaţă în perfectă concordanţă cu morala, — 
există însă şi o generaţie cara suferă din greu de o serioasă şi 
îngrijorătoare criză morală, 

E tineretul despre care Kant spunea că e »ciuma socie- 
tăţii«, tineretul care duce o viaţă superficială, de frivolităţi, care 
neglijează şi ignorează valorile spirituale, care se'nvârte între 
corso, arenă, club, cabaret, un tineret lipsit de orice ideal moral, 
lipsit de simţul demnităţii personale, lipsit de simţul responsa- 
bilității şi autonomiei morale, lipsit de stăpânirea de sine, pentru 
a nu mai enumera lipsa curajului, a onestităţii, a conştiinţei ci- 
vice, a conştiinjei de rolul politic — adevăratul rol politic — ce 

sunt chemaţi să-l joace în viaţa de stat. Un tineret de o lene şi 
indolenţă dezastruoasă dacă viitorul unei țări s'ar baza pe ei. 

E însă o scăpare pentru ţară: cealaltă categorie, celălalt 
tineret, de aceeaşi vârstă dar de un alt suflet. Pentrucă există, 
— nimeni nu poate s'o contesteze, oricine o poate veriiica ; iar 
dacă cineva ar contesta existența acestui tineret îără urma unei 
crize morale, — acela e sau un bătrân de un scepticism neju- 
stificat, sau un tânăr, dar din cealaltă tabără. 

Există între tineretul de azi o categorie ce-şi are concepții 
şi practici de viaţă morală, care-şi are preocupări şi idealuri 
spirituale, care trăieşte viaţa vertical, în adâncime, iar nu ori- 
zontal, la suprafaţă. E categoria acelora ce suplinesc lipsele 
primilor ; cari s'au format singuri printro reacțiune morală şi cei 
cari sunt formaţi azi în cultul bisericii, în cultul neamulul, în 
cultul patriei, în cultul muncii, — cei ţinuţi departe de ieftine 
perspective politicianiste. E generaţia idealistă a muncii crea- 
toare, 

S'a spus — greşit — despre această generaţie că-şi des- 
consideră bâtrânii. Nu aceştia şi-i desconsideră, ci ceilalţi cari 
vor să-şi modernizeze părințiii »prea înapoiaţi«. In ceea ce pri- 
veşte a doua categorie, este, incontestabil, o luptă între gene- 
raţii, care a fost de când lumea şi pe care Vasile Pârvano 
interpreta drept o continuitate; o luptă, dar o continuitate. Şi o 
zugrăvea minunat în termenii următori : 

»Căci fiecare finereţe îşi trage conştiinţa despre puterile ei, 
din bătrâneţele glorioase pe care le însoţeşte pe drumul cel me- 
lancolic câtre Soare- Apune. Şi fiecare bătrân care cade obosit, 
lasă un tânăr singur... 

»Şi tânărul în aceeaşi clipă e chemat bătrân şi altul mai 
tânăr ca el, trece să-i facă tovărăşie şi sprijin«.,. 

»lar moartea celor bătrâni, îmbătrâneşte pe cei tineri« .. 

E o luptă naturală, izvorită din diferenţa de mentalitate şi 
temperament, din neputința reciprocă de a se pricepe, de a se 
înțelege unii pe alţii. Bătrânii sunt potoliţi, conservatorişti, sta- 
tici, realişti, — tinerii mai aprinşi, evoluţionişti, idealişti, dinamici. 

lar aceasta a doua categorie de tineret crescută la umbra 
moralei »are« respectul bătrâneţelor şi cultul tradiţiei. E adevă- 
rat, au prea mult individualism, un excesiv cult al eului, sau 
cum îl numea Giovanni Pappini »egolatrie<. Dar aceasta e toc- 
mai dovadă de încredere, şi probă de elan. Pentrucă e rău când 
elanul tinereţii se iroseşte în vânt; e trist când ia o direcţie 
rea; e tragic însă când tinereţii îi lipseşte elanul, 

Şi acesteia a doua categorii, spre deosebire de prima, — 

nu-i lipseşte elanul, îl are: rolul educatorilor e să-l canalizeze 
într'un sens constructiv. 

Acesta e realul aspect etic al problemei tineretului de azi: 
nu se poate vorbi de »criza morală la tineretul de azic, ci numai. 
la o anumită categorie a acestuia. lar dacă am vrea numaidecât. 
să generalizâm, ar trebui să precizăm categoric: că această 
criză lipseşte »tineretuiui« de azi. Pentrucă adevăratul tineret al 
nostru şi de-aiurea, cel reprezentativ, care va rămâne, — e tine- 
retul care crează în sens etic. Pentru ei, şi mai ales în pro- 
fitul general al societăţii şi spre garanţia neamului şi a ţării, 

De aceea nu suntem isiguri de durabilitatea acelor state 
care au principiul lor politic, de bază, fondat pe ideea de comu: 
nism, şi pe alte »isme« nimicitoare de elanuri individuale, spre 
paguba comunității însăşi. 

Suntem însă siguri de acelea care se vor fonda pe baza 


ideii de morală, 
OVIDIU DRIMBA,. 


Paştile 
după V. Alecsandri, 


De Paști în satul vese! căsufele banale 

Sunt azi fără de puncte și-afise- electorale” 

În cuiburi cocostârcii n'au mers în propagandă 
Ci'n curte o „cucoană“ moi dă câte-o comandă, 


ln „Horniphon“ la vale dă ora de amiază ; 
Flăcăi (frizaţi) şi fete (pudrale) cochetează 
Și'n sunet de vioară, naiu, cobză, , ., saxofon 
Intind pe bătătură un. . , tango monoton. 


Bătrâni cu feţe stinse, Români cu feţe dalbe 
Vorbesc de politică în fafa unor halbe 

Se sfătoşesc de Hitler, de Schusehnigg, de Jagoda 
lar lelea Smărăndifa mai comentează moda. . . 


De Paști brazda'n ogoare miroase a „Fleurs d'Âvril“ 
Șin scrin nu busuioc e, ci-un ... flacon de „Forvil“ 
Iar rumena Florica ce-a vrut să fie „șic“ 

In loc de pudr'a dat cu... făină-așa, un pic... 


ACTEON. 

DESPRE CARITATE ȘI CARIIATORI, 


In complexul de tendinţe şi porniri pe care le prezintă su- 
fletul omenesc, există una care ridică pe om chiar deasupra lui, 
deasupra lumii materiale în care trăeşte; există în suiletul ome- 
nesc o anumită lature, un anumit aspect acela pe care Hristos, 
în predicele sale, l-a socotit ca o condiţie a mântuirii, e acel 
sentiment al milei creştine. 

Mila este firul imaterial care leagă pe om de om şi:i apro- 
pie sufleteşte ; din milă — ca o floare curată dintr'un pământ 
fertil, răsare frumoasă, înălțătoare floarea carităţii. Caritatea este 
o noțiune strâns legată — am putea spune creată de creştinism. 
Căci dacă păgânismul n'a cunoscut iubirea aproapelui şi chiar 
poporul ales avea legiferată concepția talionistă, creştinismul --- 
fondat pe iubire pentru Creator şi creaturile sale, ne îndeamnă 
la milă şi acţiuni caritative pentru aproapele nostru. Şi creşii- 
nismul a consolidat viaţa sufletească şi materială a statelor — 
în bună parte — prin porunca milei şi-a carității creştine pe care 
a impus-o celor mai avuţi pentru cei lipsiţi. 

Datorită acestei idei creştine am văzut răsărind şi la noi, 
'istoricele spiridonii, aşezăminte brâncoveneşti şi mănăstiri boereşti 
care, mai mult ca orice manifestare politică ilustrează nobleţa 
sufletului românesc. 

Pornind dela aceste precepie creştine istoria noastră a în- 
registrat o epocă de domnii evlavioase, binecuvântată prin multe 
fapte ale milei creştine. Iar când Constantinopolul, centrul culturii 
răsăritene, a căzut sub Turci, poporul românesc s'a făcut. adă- 
postitor şi sprijinitor al celor nâpăstuiţi de păgâni, făcându-şi din 
caritate şi din milă o trăsătură esenţială de caracter. In Ardea- 
lul pătimitor de veacuri, unde lipsa şi suferința era mai mare 
şi caritatea s'a dovedit mai mare. Nu facem o afirnaţie gratuită 
când spunem că elita intelectuală ardeleană de astăzi, în marea 
majoritate işi datoreşte situația unei fundaţii Gojdu, Jiga, Negreanu 
şi altele mai mărunte. Bisericile noastre —- cele mai multe — sunt 
produsul contribuției, obol de obol a fiecărui credincios. Instituţile 
noastre de asistenţă socială, şcoii, internate, cele mai mari poartă 
numele şi amintirea unui bărbat mare prin faptele cu care şi-a 
dăruit neamul. 

Când scriem aceste rânduri, în oraşul nostru se strâng fon- 
duri pentru zidirea unui măreț monument de afirmare românească 
şi ortodoxă. Biserica prin glasul Prea Sfinţitului nostru Episcop, 
a adresat un călduros apel către toţi fii ei, să se apropie de ea 
“să-i cunoască lipsurile şi să le îndeplinească. Rând pe rând vin 

întâi preoţii — slujitorii ei — ca prin obolul lor să pună o că- 
rămidă la temelia acestui măreț edificiu, a acestui nou sion ortodox 
şi românesc la granița de Vest. 

Vor înțelege oare creştinii noştri simțămintele înalte de care 
sunt conduşi iniţiatorii acestei acţiuni ? Azi când, stăpânirea a- 
supra unei țări, se înscrie prin mărturiile istorice dovedite, vor 
înţelege Românii că acţiunile caritative în slujba Bisericii şi a 
neamului, sunt condiţii sine qua non de existență şi de perpetuă 
stăpânire ? 

Mai trăiesc români cu suflete mari ca Gojdu şi Jiga? 

Este şi rămâne o problemă de viaţă pentru neamul nostru. 


GHEORGHE LIȚIU 
student în teologie 


DOLIE » 


din com. Săvârșin, Jud. Araa, 
Noroc bun răspund odată 
Ca o căfană îmbrăcată 
Și mă 'nchim c'o buche?) impenată 
Să bem foji din ea odată. 
Căci eu sunt umblător şi călător 
N'am venit la Dumnevoasfră pentru şedere, 
Ci-am venit c'o rugare : 
Să faceţi bine s'obosiți 
Până la gazda meu, la veselie 
La un scaun de ședere 
Un prânz de mâncare 
In pahar de băutură 
Și mai multă voe bună. 
Ei, dar să nu credeţi că e caz de negustorie 
Ci e caz de căsătorie 
Care nu se poale face 
Făr' de oameni de omenie. 
Mai deparie, vă rog și pe Dumneavoasiră 
Să faceţi bine să-mi spuneţi 
Puţine vorbe, dar bune 
Să am şi eu la gazda meu ce spune. 
Căci multe şi rele 
N'avem nici un folos de ele. 


Culeasă de R. GIVULESCU, 


1) Invitare la nuntă. 
2) Ploscă împodobită cu flori şi cu lunde din care se oferă de băut 
cu ocazia invitării. 

Mai, prin 1915 la Sinaia. 

Vila familiei Teodoru era feeric luminată, Se serba logdna 
“Stelei Teodoru. Masa se terminase. Toată lumea se ridică. Dintre 
cei mai în vârstă, amatorii de joc începură »pockerul«, ceilalţi 
“făceau pe chibiţii sau discutau aprins politică, mersul războiului, 
în salon şi în camera vecină. Perechi, perechi, cei tineri ieşiră 
în grădină să se plimbe. 

Intre timp în sufragerie, care era camera cea mai vastă, 
-se făceau pregătiri pentru începerea dansului. Fusese angajată 
orchestra dela Casino. 

Cei doi logodnici erau în balconul vilei. 

— Eşti fericită? 

— De ce mai întrebi? 

— Dă-ţi seama Stela, suntem de-acum uniţi pentru totdeauna, 

— »Pentru totdeauna,..« Ce vorbă mare! 

— Şi frumoasă. Cu atât mai frumoasă cu cât azi e cer- 
titudine. 

Atât. Apoi se scufundară în tăcere, ca unii cari nu mai au 
nimic a cere, pentrucă aveau totul, nimic a spune fiindcă-şi 
“spuseseră tot. 

Noaptea era presărată cu stele, cu scânteieri. Luna impre- 
sionantă, eminesciană, palidă şi totuşi luminoasă. 

In grădină — îoşnete, țârâit de greieri, harnici lăutari — 
-orchestranţi ai naturei, interpretându-şi partiturile la lumina lică- 
ririlor de licurici, 

Undeva nu prea departe, mai mult presimţită decât auzită, 
-o privighetoare, primadonă a nopții îşi cânta aria paradisiacă. 

Cerul, grădina, balconul, cu luminile, cântecele şi multumirea 
lor, se îmbianu minunat, romantic... 

In curând tinerii trebuiră să se smulgă din acest vis căci 
fură poitiţi în sufragerie — începea dansul. 

Ele în alb, ei în negru — se avântară în vals; 

Zbor uşor, dans de îngeri. 

Uşile dela camerele vecine erau larg deschise. Deodată, cei 
dela mesele de joc se opriră. Discuţiile şi jocul fură înlocuite de 
priviri, de priviri iubitoare. Plăcute amintiri îi mângăiară Uitân- 
du-se la copii lor simțeau şi ei îluturatul primelor valsuri, 

Urmă apoi o romanţă plângăfoare, duioasă, sentimentală, Cân- 
tec ce cerşea dragostea şi emoțţiona puternic. 

Actual pentru tineret, evocator de amintiri pentru cei bătrâni. 

Evocator al primelor »înmuguriri de suflet. . .« 

Sa căutau ochi — se găseau — ca apoi buze să rostească 
încet câte-un nostalgic »ţi aduci aminte« ? 

Candelabrele enorme împrăştiau o lumină bogată, orbitor de 
puternică. 

Învidioasă pe ea, fericirea se întipărea pretutindenea, în 
toți încercând parcă, să radieze mai puternic decât lumina. 

Era pe de-o-parte, fericirea unor vieţi ce de-abea răsăreau, — 
pe dealtă parte — fericirea unor suflete care coborându'se în- 
spre apus »se revedeau« tinere în acest răsărit... 

Vacanţa de Paşti 1937, în acelaş loc, 

— Mugur? 

— Da Lisette. 

— Aici erai? 

— După cum vezi, 

— Dar bine ce-ţi veni să ieşi în balcon? 

— Am vrut să respir, o întrerupse el, nu vezi ce frumos 
e? Şi — să-ţi spun drept, jos nu mă distrau deloc nici dansul, 
nici bătutul din pinteni al lui Ionel, nici »încercările« de-a face 
glume ale lui Paul, lartă-mi te rog marele meu defect: Sin- 
ceritatea, 

— i-l iert, deşi să ştii că ar trebui să fiu supărată. Pu- 
teai să rămâi, dacă nu pentru ei pentru mine. 

Sau poate-ți cer prea mult? 

Mugur se uită la ea lung, o fixă, îi scrută ochii, dar nu 
zise nimic. 

Ea cum era puţin cam încrezută, îşi închipui că nu pri- 
meşte nici un răspuns pentrucă îl lovise acolo unde îl durea. Şi 
era mândră de lovitură. 

— Haide deci, 

Scoboriră la parter. În sufragerie totul era răvăşit. Masa 
scoasă afară. La fel şi bufetul cel mic şi scaunele. Covoarele 
iuseseră şi ele ridicate. Toată hărmălaia — pentru a se putea 
dansa. Rămăseseră în afară de bufetul mare doar două măsuţe 
pe care erau patefonul şi plăcile, şi un îotoliu lângă fereastră. 

Astfel, spaţiul rezervat dansului, era îndestulător. 

Când coboriră Lisette şi cu Mugur, îi găsiră pe dansatori 
în pauză. Uşa dela salon era pe jumătate deschisă. Prin ea se 
vedea numaj pianul, iar pe scaunul lui, Paul, care studia o 
partitură. 

In picioare în sufragerie, lângă măsuţa pe care era pate- 

fonul, lonel, în uniformă de sublocofenent de roşiori, mic, blond, 
cu tunica strânsă pe corp, cu cizme de lac şi mai ales cu pinteni, 
învârtea manivela dela patefon în timp ce lvonne schimba acul. 

Jimmi fuma rezemat cu cotul de pian, în salon. 

Tot acolo pe o canapea stătea Corina şi se uita la fotogra- 
îiile dintr'un album. Se oprise la unele care o înfâţişau pe Stela 
Teodoru tânără, alături de soțul ei, care murise în ultimile lupte 
dela Tisa. Jos la colţul foii din album o dată — 1915. 

Lisette veni lângă ea. 

— A! Te uiţi le fotografii. Aici e arhiva cu amintirile mă- 
tuşei mele. Da câte ori vede albumu!, e cuprinsă de tristeţe. [i 
aud paşii. Să punem albumul la loc. 

Il luă şi vru să:l puie pe taburetul din dreapta canapelei. 
Dar fu prea târziu, Stela Teodoru apăru în prag, 

— Bună seara copii. Ce bucurie pe mine că Lisette a reuşit 
să-şi invite toţi prietenii. Continuaţi vă rog. De ce nu dansaţi? 
Eu nu vreau să vă stânjenesc. O să vă las singuri. Fetelor, 
aveţi grijă vă rog de domnul acesta (îl arătă pe Mugur) distraţi.l. 
Imi face impresia că-i c'am plictisit, 

— Dar de unde, Doamnă. Se poate aşa ceva? 

— Am glumit, Mugure. Te rog spune-i mamei tale că mâine 
vin s'o văd. La revedere copii. 

Dlecă, Se auzi uşa dela intrare scârțâind, apoi gălăgia re- 
începu — sunet de pinteni, îluieratul printre dinţi al lui jimmi, 
râsul cristalin al fetelor şi 'n urmă patefonul începu unul din 
cântecele »la modăc. 

Ivonne propuse: 

— »Damen Tango« şi fără să mai aştepte aprobarea celor- 
lalţi, se îndreptă direct spre Jimmi. 

In fotoliul de lângă fereastra suirageriei stătea Mugur. 
Dăduse un colț al perdelei laoparte şi privea afară, Un glas îl 
îăcu să tresară, 

— Dansezi ? 

— Da. 

— Spui »da« deşi văd că nui prea face plăcere. Nu ob- 
servi — îți cam fac curte — o ascult pe Tanti — mi-a spus 
să am grje detine, 

— Doamna Teodoru a fost şi e întoideauna atentă faţă de mine. 

— Şi tu eşti azi mai îmbuinat ca oricând. Ce ai? 

— Nam nimic, dragă Liseite, mă miră însă ceva. Mă mir 
că voi n'aţi observat un lucru: 

Glasul mătuşei tale era vioi, vesel, dar umbra, umbra aceea. 
din ochii ei. Şi paşii... 

Când a plecat — parcă se fâra în urma unui car mortuar. 

Nici unul n'aţi observat că mâtuşa ta suferea, Lisette. 

— Şi dacă aş fi observat? Crezi că-i pot face eu ceva să 
nu sufere? 

Povestea e veche — aceeaşi, Azi a intervenit şi chestiunea 
cu albumui. Acum S'a dus la Casino, la singura ei pasiune — 
ruleta, semn că supărarea e şi mai mare. Eu n'o înţeleg. 

— Cu toate acestea e aşa de uşor s'o înţelegi. 

— De atâţia ani viaţa ei e doar un scâncet, 

Ar îi trebuit să uite de mult. 

— Uşor de spus »să uite«, uşor de uitat pentru noi cei 
de azi — pentrucă pe noi ne leagă prea puţine lucruri unul de 
altul, aproape nimic. 

Dar la ea, — nu vezi tu oare că îericirea i-a rămas în 
urmă, departe, în anii îngropaţi, în altă lume, o lume trecută, 
disperată. E lumea din albumul acela. Şi fiindcă de lumea aceea 
a fost prea legată — n'o poate uita. Şi-apoi e trist de tot să ră- 
mâi văduvă la douăzeci de ani, şi cât la iubit... 

Mama, care i-a fost prietenă din copilărie, mi le-a spus toate, 

— Oricât de tristă ar îi povestea asta, argumentă Lisette» 
— viaţa şi-ar fi putut-o schimba. Ce-i lipsea ? Bani avea, tânără 
era, îrumoasă la fel. O! Să îi fost în locul ei.. 

Placa se sfârşi. Mugur şi Lisette reveniră la fotoliul de 
lângă fereastră. Ceilalţi se strânseră în jurul albumului cu plăci 
şi-a patefonului. 

Lisette se aşeză în fotoliu, 

— Hai stai lângă mine, se adresă ea câtre Mugur, ară- 
tându-i marginea fotoliului. 

Să revenim la subiect. Aşa dar n'o admiţi pe Doamna Teodoru. 

— Ţi am spus — nu pot s'o înțeleg — nu pricep cum ci: 
neva având ocazia să treacă prin viaţă, trece pe lângă ea. 

La cuvintele ei Mugur tăcu. şi zise doar în gând — »nu 
mă mai mir că nu ne înțelegeme. 

Ivonne şi Jimmi la braţ se apropiară de ei. 

— Voi sunteţi suspecți în astă seară, Parcă aţi pune la 
cale o îndrăgostire — în cazul ăsta îmi daţi voie să vă prezint 
condoleanțele mele — termină Jimmi. 

— Eşti un nebun, îi răspunse Lisette râzând. 

»Mireasa nopții« îşi aruncă timidă un mănunchiu da raze 
prin fereastră. 

— Luna! Exclamă un glas extaziast, tremurat, glasul lui 
Mugur. Ultima silabă îu rostită slab timid de parcă întregul cu- 
vânt ar fi vrut în ultimul moment să nu se mai facă auzit. 

O clipă de linişte, numai o secundă şi apoi hchote de râs 
izbucniră neaşteptat şi precipitat ca zborul unui stol de vrăbii 
speriate. 

Paul se opri cel dintâiu din râs, 

— Să ştiţi că Mugur chiar merită epitetul de »suspecte. 
Situaţia e gravă. Acuşi o să-l auzim: 

A fost odată ca'n poveşti 
A fost ca niciodată 

Din rude mari împărăteşti 
O prea frumoasă fată, 

Cam aşa ceva mai departe nu mai ştiu. 

— O de aşa ceva vă scap eu, interveni bătând din pinteni 
Ionel — care avea »Radio Universul« în mână — am dai dru- 
mul aparatului. Bucureştiul are muzică de jazz. 

Din salon năvăliră sunetele unei rumbe. 

Perechile se şi formară. Jimmi—lvonne, lonel—Corina, 
Paul—Lisette. 

— Ai rămas fără parteneră, Mugure, încercă să-l neză- 
jească Paul. Nu primi nici un răspuns. 

Mugur continuă să privească afară. Abia mai târziu ochii 
i se îndreptară spre cei ce dansau, 

Dansul se desfăşura într'un ritm trepidant, excentric. 

Dansatorii erau îmbrăcaţi aşa cum veniseră dela plimbarea 
de după amiazi. Ele în fuste pantaloni şi'n câte o bluză de mă- 
iasă cu mâneci scurte, ei în pantaloni de sport şi cu câte un 
poullovwer. 

Un abat-jour îşi arunca lumina violetă, închisă, aproape 
muribundă, luminând anemic încăperea. 

Ochii lui Mugur nu priviră mult într'acolo. 

Curând de tot ei reveniră de unde plecaseră. 

Stela Teodoru se reîntoarse acasă, 

La Casino nu găsise joc, lumea fiind puţină. 

Din vâriul scărilor de parchet, pe care le urcase neobser- 
vată, văzuse întreaga scenă. O văzuse şi o înțelese. 

Văzând:o îi aduse şi ea aminte de tinereţe, dar îi îu impo- 
sibil să se »revadă« în cei de jos. 

Erau alţii, altfel şi deosebirea nu consta numai în formele 
exterioare. Ea era şi de altă natură, 

Simţi un sentiment de adâncă compătimire faţă de copilul 
bunei şi vechei sale prietene, față de Mugur, care nu izbutea să 
se adapteze acestora, care aducea mai mult cu »învechiţii« şi 
care rămânând cu inima lui înafara cercului lor, rămânea sin: 
gur căci niciunul, nimeni nu încerca să-l întovărăşească. 

Mâhnită intră în camera ei. O ramură înflorită îi bătea alin- 
tător în fereastră. Afară era o noapte de primăvară frumoasă, 
cum mai fuseseră şi cum aveau să mai fie multe. 

Ornamentaţia ei era aceeaşi de totdeauna. Nimic decât de- 
corul naturei nu fusese schimbat. Altceva schimbaseră anii. 

Stela Teodoru deschise larg ferestrele. chemând, dorind 
primăvara. 

Ea veni. Intră şi-i năpădi camera, 

Figura Stelei Teodoru spunea însă că ea nu izbutise să-i 
pătrundă şi sufletul. 

Primăvara intrase numai în cameră .. 


IUSTIN IONESCU. 


AMINTIRI, CLIPE, GÂNDURI... 


Ca apa dintr'un liman, în urma unei pietre aruncate în el, 
«gândurile mele se răscolesc şi încet, încet, în cercuri, cercuri, 
caută să se liniştească, p:ntru a asculta glasurile amintirilor, 
din noianul trecutului, din racla lor îngreuiată de atâtea visuri 
spulberate. . . 

Liniştea singură e un zgomot în jurul meu şi numai ea 
îmi tulbură cerul înorat din fiinţa mea neînţeleasă, cerul speran- 
țelor mele astăzi aproape inexistente şi-mi recheamă dorurile 
apuse spre a întuneca şi mai mult năframa suiletului meu aproape 
saturată de prafiul lor. 

Figuri vagi din depărtare se desprind din umbra trecutului 
şi în rânduri, rânduri, se apropie de prezent, trec pe dinaintea 
mea, unele mă sperie, altele îmi produc o căldură plăcută, o bu- 
curie efemeră, urmată fiind de alta mai tristă decât au fost ce- 
lelalte, şi astfel rândurile se apropie de sfârşit. De abia mai 
disting câteva, care par îmbătrânite, legate în lanţurile grele ale 
vremurilor ce s'au aşezat ca o piatră de mormânt peste ele... 
Cea din urmă se apropie tot mai tristă, mai posomorâtă. Dungi 
adânci s'au creat pe obrazul ei văzându-mă atât de obosit de 
atâta viaţă, obosit de atâta răutate.... 

Era o zi când râdaum împreună atât eu cât şi îigura co- 
pilăriei, când mergeam mână în mână şi treceam neştiutori prin 
viaţă. Zilele şi-au depănat îirul lor foarte interminabil, imaginea 
ce trăeşte astăzi numai ca o amintire, a îmbătrânit, am îmbă- 
trânit eu, deşi se pare că de abia acum bat la poarta vieţii con- 

ştiente; şi acum aşteptăm amândoi ca timpul să-şi spună cu- 
vântul iar fatalitatea să-şi îndeplinească misiunea în ce privim noi... 

A trecut mult de atunci, de când râdeam fericit de atâta 
soare, când alergam prin iarbă fără grije, fâră doruri, cu iluzii 
dragi, cu ţinte înalte spre idealuri ce astăzi se odihnesc aproape 
şterse în mintea mea... Imi amintesc de o zi frumoasă, când 
credeam că viaţa este mult mai frumoasă decât mi se pare: 
astăzi. 

Soarele îşi adâncea razele până în adâncul celor mai dese 
tufişuri ale pădurei din dealul Bărăştilor, Privind în zare, distin- 
geam până la Nedia puncte albe, prin verdeața îragedă a po- 
rumbului. Miriştile stăteau triste, goale, parcă plângeau tăierea 
grâului ce stătuse ca o podoabă de briliante pe ea. 

+... În izlaz turmele de oi sub umbra copacilor, la cântecul 
fluerului ciobănesc se desmierdau, iar bătrânul baci le cânta 
mulțumit de mulţumirea lor... Era un peisagiu nemai privit de 
cerul ochilor mei... Soarele s'apropiase de nămiezi. Căldura 
devenia tot mai înnăbuşitoare. Cerul fără pic de ror. Singur 
vântul ce adia printre foile porumbului, mai răcorea îaţa plină 
de sudoare a ţăranilor ce-şi prăşeau porumbul... De departe 
melodia dulce a unui cântec bătrânesc se rătăcea prin văzduhui 
infinit şi tot mai departe ecou era înghiţit de pădurea deasă şi 
îmbătrânită .. . Sapele scormoneau pământul uscat cu greutate, 
pac, pac, un pas, doi paşi şi omul se oprea să odihnească, şter. 
gându-şi sudoarea cu mâneca cămăşii... Ultima sapă cade 
greoaie, străpunge pământul şi astfel oamenii au scos rândul,., 
Nămiaza zilei de lulie. La umbra carului, ce se odihnea nu de- 
parte de capul porumbiştei, în jurul feţei de mese, aşezată de 
către stăpâna celui ce era de prăşit ; oamenii se agezau să-zi 
potolească foamea ... După masă se odihneau cu toţii care pe 
unde puteau. Uaii sub umbra stuletului căutau să-şi înșele oste- 
neala peniru căteva clipe. Alţii plecau spre pădurea ce se în- 
tindea la câțiva metri de locul cu porumb, şi astiel se scurgeau 
câteva minute şi oamenii din nou porneau parcă mai hoiăriţi la 
munca ce le aducea aur.,. 

Şi încet, încet soarele pe nesimţite se lăsa în chindie... 
Amurgul anunţa sosirea serii. Cete, cete, oamenii soseau cu vo- 
ioşie, cu sufletul mulţumit de ce-au făcut în ziua aceea, mulţu- 
miţi că au realizat ceva, fără un pic de ură, fără să fie obosiţi 
de atâta viaţă... şi astiel seara se oprea din lungu-i drum să 
odihnească peste pământul fără soare... Flacăi şi fete stăteau 
pe la poartă şi'n cântece frumoase, cu cântări de îluer, cu hore, 
cu sârbe, ce nu te lasă să stai locului îşi serbau succesul obţi- 

nut.., la mijlocul besnei ce înfăşura pământul, luna sta de 
pază printre lacrămile cerului, iar luceafărul ca un paj cu ochii 
reci de gheață, se uita liniştit cu dispreţ la umbrele ce locuiesc 
pământul — ce mândru e luceatărui în nopţile de vară... 

Miezul nopţii sosea pe nesimţite. Flăcăii îşi luau seara bună 
dela mândrele fete şi'n cântece plecau să-şi odihnească oasele 
obosite ... 

Nu mai rămânea nimeni. Pe uliţă nici o lumină nu maidi- 
stingeai în mulțimea de case. Gândurile mele se adunau atunci 
liniştite şi căutau să plece la culcare pentru a se trezi a doua zi 
cu mai multă voioşie, cu mai mulţă voinţă de a ajunge la idea- 
lul dorit... 

Câtă diferenţă între viaţa de atunci şi cea de acum. Atunci 
eram înconjurat de atâtea speranțe — Doamne şi astăzi cât sunt 
de singur... 

Acum ca-şi atunci e noapte, dar cât de urâtă e noaptea de 
azi. Atunci liniştea ce mă înconjura mă fâcea să mă simt în 
mediul meu, ş'acum cât mă sperie liniştea... Zgomotul singu- 
rătăţii acum e atât de sălbatec încât îmi sgudue întreaga viaţă. 
In cameră regina nopţii — Tăcerea — doarme moartă, în 
ciuda focului se caută să-i țină piept. Limbi mici, albastre ca 
viorelele proaspete, se ridicau pentru câteva clipe, pentru ca apoi 
să se culunde în neființă, în neant, nemai rămânând din ele de- 
cât cenuşa, cenuşa gândurilor lor, cenuşa gândurilor mele, pe care 
melancolia din jurul meu se căsneşte s'o adune spre a o trece 
în noianul vremei. 

Un glas de clopot străbate liniştea mormântală a nopții. 
Parcă e o chemare de fiinţe la o înmormântare de suflete căz- 
nite, de iluzii spulberate, de atâtea doruri apuse, de atâtea idea- 
luri dărâmate... A fost o clipă! ... Din nou liniştea se în- 
tinde şi parcă e şi mai copleşitoare şi dându-şi mâna cu besna 
de afară se aşează de pază peste atâtea vieţi pustiite de atâta 
durere — da atâta neizbutinţă. 

Fulgii zăpezii cad în triluri de o măreție nemaipriviţă, bo- 
gați în colţuri, şi obosiţi de atâta drum se aşează spre dor- 
mitare pe caldarâm ,.. 

S'au schimbat astrele cereşti oare? S'a schimbat oare lu- 
mea de este atâta neizbutință ? Nu! Nu s'a schimbat nimic. M'am 
schimbat eu, cu gând, cu suflet cu tot ce se cheamă fiinţa mea. 

O melancolie dulce se lăsă în jurul meu. Rândurile răsleţe 
S'au adunat din nou la matca lor... Melancolia devine tot mai 
<adenţată. 

Zgomotul liniştei cuprinde înfiorarea din jur, tăcerea dom- 
neşte mai departe, focul s'a stins, suiletele parcă au plecat şi 
ele la culcare ş'am rămas numai eu călător prin împărăția tăcerii. 

Refrenui trist şi dulce al unei melodii de demult trece în 
apropierea mea, încet, apoi mai tare şi iarăşi se pierde în neant. 

Cine mi-a cântat această melodie ? Ce glas şi-a adus aminte 
de mine? E tot »Ea« îigura îmbătrânită a copilăriei, care prin 
acest refren încearcă să-mi adoarmă gândurile — cum atunci 
departe în copilărie, măicuţa îmi adormea îiința — să mi des- 
cătuşeze sufletul, Incet-încet refrenul s'a stins şi »Ea« a plecat 
lăsându-mă parcă mai obosit, mai trist, c'au fost atâtea odată, 


GHEORGHE OLTEANU 
cl. VII, 


CLISA NOASTRĂ...” 


— SCHIȚĂ — 
Cawmarazilor mei, 
foşti cercetaşi. 

— Patrulă, drepţi! Inainte marş! 

Şi bocancii, pantofii şi sandalele patrulei începură să 'm- 
proaşte cadenţat, praiul drumeagului ce ducea dela gară spre 
tabără. | 

Soarele scăpătase după dealul din fața gării şi ochii plecaţi 
ai celor trei cercetaşi cari îormau »pairula« (înjghebată pentru 
a face »impresie«) nu vedeau decât călcâiele celui din faţă. Până 
şi eu, şeful patrulei, mergeam cu capul în jos, bălăbănindu-l 
aproape în cadenţa sqomotului trenului ce se 'ndepărta ca un 
apocaliptic balaur fosforescent. 

Fluieratul locomotivei ce intra în tunel mă făcu să ridic 
capul: ceilalţi doi rămaseră în urmă. 

Un 

— >Haidiţi, măi«! răsună strein, moale, întunecat ca seara 
ce cuprindea valea, 

De trei zile de când eram în tabără, nouă cercetaşi: trei 
şefi şi şase subalterni, nu ne sosise de-acasă nimic: scrisori sau 
merinde, şi acum ne întorceam dela gară iarăşi cu mâna goală 

Din tabără se auzi, sonor şi vesel un sunet de trompetă 
care mă făcu să grăbesc pasul nu atât din mirarea că cineva 
îndrăznise să sune apelul fără ordinul meu, (auzi acolo!) căci eu 


*) Citită la serbarea clasei a VIII dată în Casa Naţională în 20 [ila. c. 

eram de serviciu dintre şefi, dar sunetul melodios fu parcă ca 
o şuviță de apă rece pe îruntea-mi încrețită. 

Când ajunsei în tabără cercetaşii se adunau pentru cobo- 
rârea drapelului nevoind parcă să mai aştepte vestea desamăgi- 
toare: nimic! 

După coborire convocaiu pe ceilalţi doi şefi ca să exami- 
năm situația şi constatarăm că nu mai aveam merinde decât 
pentru o zi. Dacă nu ne venea nimic de acasă, mai aveam bani 
ca să ne aptovizionăm cu merinde din sat o zi, două cel mult 
şi apoi... adio munţi... 

A doua zi dimineaţa acelaş glas de trâmbiţă ne vesti scu- 
larea, rugăciunea şi dejunul. 

Vioiciunea şi veselia tuturor îmi vesti că nici unul nu se 
mai gândeşte la scrisoare sau »pachet« de-acasă, ci toţi vorbeau 
despre excursia plănuită pentru ziua aceea la nişte peşteri — 
vreo zece km. de acolo. 





Linoleu de N. A. 

Bocu, care era de serviciu dintre şefi, luă comanda pentru 
ridicarea drapelului, apoi îmi transmise comanda, căci el trebuia 
să rămână în tabără şi noi pornirăm purtând în spate merinde 
pentru întreaga zi. 

Cred că nu mai trebue să descriu farmecul acelei ex- 
cursii, făcute pe-un timp admirabil, sub un cer de cristal pe care 
luneca un soare blând de munte. Drumul presărat cu văi înver.: 
zite şi stânci ameţitoare, îl parcurgem cu pas încet, oprindu-ne 
mereu pentru a admira mai bine nişte lucruri, lucruri pentru cari 
ne simțiam inima prea mică ca să le încapă. 

Unul dintre cercetaşi, Ionel, începu a cânta din mandolina 
ce-o adusese cu el, un al doilea, Tiberiu, cu armonica, iar noi 
formam un cor cum rar să gâseşti, — aşa credeam noi. 

Insă culmea frumuseţii a fost la întoarcere. Noi mergeam 
în grup strâns şi corul mut cu mandolina şi armonica acompa- 

niau pe Ghiţă, al doilea sef de patrulă, care avea o voce admi- 
rabilă. Soarele apunea după un colţ de stâncă trimițându-şi ulti- 
mele-i raze oblice, ca trecute prin sită şi de-odată, apăru de după 
stânci o turmă de oi şi capre. Clinchetul dulce al clopoţeilor dela 
gâtul lor se ataşă corului nostru. 

Vârfurile munţilor scânteiau în săgețile de aur ale soarelui, 
pârâul de lângă noi se prăvălea din piatră în piatră, ca un sunet 
de hartă, iar greerii intrară şi ei în această minunată orchestră 
a naturii. 

Fără să vrem ne oprirăm în loc. Simţii că ochii mi se 
'mpăienjenesc şi că sufletu-mi e ca un potir care se revarsă, 
prea plin de roua fericirii ce-l năpădise. Şi-atunci simţii, poate 
pentru prima dată, ridicând ochii la cer, că natura este poarta 
simţiirii Dumnezeirii. . . 

Ajunserăm în tabără obosiţi, dar mulţumiţi şi fericiţi, însă 
mai presus de toate rupți de foame. 

Ne repezirăm la mâncare ca nişte lupi siliți să ajuneze o 
săptămână. 

După cină ne duserăm la râu, câțiva paşi lângă corturi să 
spălăm vasele şi să ne spâlăm pe mâini, Ca să putem iucra mai 
bine fără să ne murdărim de mâlul de pe fund, trebuia să ne 
desculţăm, şi spre părerea noastră de rău, să intrăm în apa rece. 
Ionel, însă, mai practic, sări din piatră în piatră până ajunse în 
mijlocul râului şi de-acolo începu să râdă de noi. 

— Măi, da'ce cercetaşi mai sunteți voi, de nuați observai 
mai repede drumul ăsta fain spre... , fericire. 

— Bagă numai de seamă c'o să cazi în apă. 

— Ei! Dac'ar fi toate pe placul tău! 

— Bine, bine, zise Vasile, dar constatând că cu asta n'a 
făcut nimic, începu să-l stropească când, deodată, Bocu începu 
să strige din tabără. 

— Ce-i ? răcnirăm noi în cor întorcându-ne spre mal. 

— lonel are un pachet! 

La asta noi auzirăm un »Ce ?« teribil, apoi un țipăt şio 
pleoscănitură sdravănă. Ne'ntoarserăm repede. Când colo ce să 
vezi ? Ionel căzuse în apă cât mi-ţi băiatul. Se sculase, însă, 
repede şi fugea prin apă, făcând la mătănii, după oala ce-i scă- 
pase din mână şi luase calea Dunării. 

Natural că noi nu l-am plâns deşi bietul, ieşise din apă 
leoarcă, vânăt de îrig şi tremurând din toate încheieturile, şi 
vântul, nu ştiu ce-l apucase, tocmai acuma începu să sufle sub- 
țire şi rece de-ţi îngheţa suiletu *n tine. 

Bocu îi porunci să se desbrace imediat şi atunci îi aruncă 

în cap o pătură, iar noi ne repezirăm la el aplicându-i un »cio- 
carica« sdravăn înghiontindu-l fiecare unde ajungea cu râsete şi 
sbierete care-l încălziră, poate, mai mult decât îrecuşul căpătat. 

Și despre pachet, ce să mai spun: conţinea atâtea minu- 
năţii încât nici cea mai bogată fantazie nu ni le-ar fi putut zu- 
grăvi: prăjituri, pâine, ace, aţă, unt, ciorapi, cămăşi, toate de-a 
valma, dar ceea ce stârni exclamaţiile de bucurie ale tuturor îu 
o respectabilă halcă de slănină, da o slănină cum nu cred să fi 
văzut una mai... frumoasă în viaţa mea. 

Imediat hotărirăm sărbătorirea evenimentului şi unul dintre 
noi dădu repede fuga până 'n sat ca să strângă pe toţi oamenii 
la »Marea sărbătoare cercetăşească« şi, credeţi-mă, în mai pu- 
fin de trei sferturi de ceas tot satul, cu căţel (oh! mai ales cu 
căţei, mânca-i-ar amarul!) şi cu purcel era acolo, 

Şi serbarea, vă mai îndoiţi ? întrecu toate aşteptările: me- 
ritam cu drept cuvânt slănina. 

Când luna, ce răsărise de mult, se pregătea s'apună şi 
serbarea se gătă. Noi, după ce atârnarăm slănina în cortul cu 
alimente, ne duserăm la culcare, lăsând pe Bocu, care era de 
planton să păzească slănina, cu bastonul în mână şi cu un pistol 
sistem »iorintos< înfipt la brâu, iar noi adormirăm legănaţi de 
cele mai frumoase vise în cari abundau fripturi de tot felul şi 
mai ales toate soiurile de slănină. 

Eu, înainte de a mă culca, îmi complectai, la lumina lămpii 
de buzunar notele zilnice, apoi mă întinsei pe rogojina ce-mi 
slujea drept pat, Nu aţipii însă bine că auzi un strigăt: nea, 
nea, cuţu. Apoi un urlet: câinele... clisa noastră .,.! 

Svârlii repede pătura de pe mine şi mă năpustii afară. 

— Ce-i? 

Bocu o luase la fugă în spre sat. 

— Ce-i măi ? 

— Un câine a luat clisa, şi la asta Bocu trase hotărit 
pistolul dela brâu. 

Toţi ceilalți cercetaşi deşteptaţi din somn năvăliră afară şi 
pornirăm după câineie ce nu se vedee nicăiri. 

După ce am îugit o bună distanţă, ne-am oprit, Şi de geaba 
am fi şi fugit în noaptea luminată abia de slabele licăriri ale 
stelelor, Ne 'ntoarserăm înapoi amăriţi, când, deodată, ceva ne- 
Qru se ivi înaintea noastră. 

— Cine-i ? 

— Eu. Era Bocu, Când trăsese pistolul, ca să împuşie 
câinele, glonţul îi căzu afară şi acum îl căuta cu degetele pe 
jos bâjbâind prin întuneric. 

Hohotul de râs pe care-l stârni ne descreţi puţin îrunţile. 

Mecanismul ascuns al lumii învârti uriaşul planetorium at 
cerului şi soarele apăru iarăşi anunţat de trâmbiţa veselă şi har- 
nică a cercetaşului de serviciu. 

Ne scularăm voioşi, căci ar îi fost păcat ca o aşa de îru- 
moasă dimineaţă să ne vadă trişti. După ce ne spălarăm, glasul 
trompetei ne adună din nou în jurul steagului, apoi Bocu, cu 
glasu-i clar, rosti limpede rugăciunea »Tatăl Nostruc. 

Când ajunse la: »pâinea noastră cea de toate zilele... « 
(ce legătură o fi între pită ş! clisă ?) oftă aşa de disperat ridi- 
când ochii la cer, încât cred că Dumnezeu o să ne ierte c'am 
râs în timpul rugăciunii. 


Martie 1938. 
GHEORGHE COSMA. 


dată 
VERSURILE MELE 





Am îmbrăcat neînțeles Şi vraia nopţilor cu stele, 
Cuvântul sfânt, cules din rouă, Şi-aleanul dorului de ducă, 
Din fraze limpezi, care ţes Aleanul care mă apucă, 
Armonii. Şi'n forma nouă De chipul drag ai mândrei mele.. 
Am pus aleanul ce mă frânge, Și ţes în vraja de cuvinte, 
Tristeţea care mă *nconjoară, Amintiri de altădată, 

Şi jalea neamului ce plânge, Copilăria mea uitată 

Şi visul nopţilor de vară. In ceasurile vechi şi sfinte 
Şi amintiri din vremi trecute... In nopțile cu lună plină 
Ispita buzelor de fragă, Şin dimineţile de îoc, 
Copilei care-ţi este dragă Din satul meu fără noroc, 
Şi o săruţi timid pe frunte ; Unde-am văzut întâi lumină. 


Am îmbrăcat neînțeles, 
Cuvinte sfinte, care ţes 
Armonii melodioase, 

Pe portativele durerii ; 

Şi amintirile duioase, 

In gama tristă a tăcerii... 


PETRE PLUMBAŞ 
cl. V. 

SPAȚIU ȘI TIMP 


Tot ce este sensibil în lumea exterioară, întreagă realitatea, 
spiritul nostru ordonează după timp şi spaţiu; cadre rigide fără 
de care nu putem concepe existenţa. Intreagă arhitetectura în- 
țelegerii noastre se ridică pe aceste două temelii. 

O întâmplare, o amintire, un eveniment, le localizezi pentru 
a le cuprinde şi a le înțelege. Peste tot astiel, nimic nu este şi 
nu poate fi conceput fără timp şi spaţiu, 

Et toi, mort divine, ou toul rentre et s'efface 

Acueille tes enfants dans ton sein 6toile. 

Afțranchis-nous de temps de nombre et de lEspace 

Et rends-nous le repos, que la vie a trouble 
spune Leconte de Lisle în versurile sale celebre când se adre- 
sează morţii eliberatoare. El a concretizat prin intuiţia sa pu- 
ternică că tot ceea ce există, ceea ce ştim, ceea ce vedem, în- 
tregul curs al fenomenelor, nu au reprezentare precisă pentru 
noi, decât după încadrare în timp şi spaţiu. Numărul nefiind decât 
balanţa care defineşte cantitativ, timpul şi spaţiul. 

Dela Aristot până la Einstein, spaţiul şi timpul au fost con- 
siderate ca date invariabile, absolute, 

Un interval de timp şi unul spaţial între două fenomene 
date, fiind aceleaşi indiferent de observatori şi de împrejurările 
în care se face observaţia. 

Newton considerâ un timp absolut şi matematic, căruia îi 
dă numele durată, acest timp se scurge fără să fie în legătură 
cu un obiect extern. Spre deosebire de acest timp este timpul 
aparent şi comun, o măsură a duratei, care o numim oră, zi, 
lună şi an, 

Spaţiul este tot aşa, absolut şi relativ. Spaţiul absolut este 
conform naturii sale fără să fie raportat la obiect; spaţiul relativ 
este o parte din cel absolut stabilită de noi cu ajntorul simţurilor, 

Din antichitate, definiţiei aristotelice a timpului i se opune 
Epicur, considerând timpul ca neexistând prin sine însuşi, ci 
prin obiectele sensibile, neputându-se concepe timpul indepen- 
dent de mişcarea sau repausul lucrurilor, 

Marele matematician şi filosof H. Poincare înaintea lui Ein: 
stein susținea că timpul şi spaţiul, aşa cum ne sunt date, nu 
pot să fie decât relative. Pentru el spaţiul absolut nu are sens. 
Spaţiul este relativ, el nu există în afara obiectelor care servesc 
la măsurarea sa, 

El pune problema foarte concret şi sugestiv. 

Dacă pe nesimţite, într'o noapte, dimensiunile Universului ar 

deveni de o mie de ori mai mari, cu tot ce există în el. A doua 
zi măsurările cele mai precise ar fi incapabile să pună în evi- 
denţă acest fapt, fiindcă unităţile de măsură s'ar îi schimbat în 
aceleaşi proporţii cu obiectele pe care am voi să le măsurăm. 

Pentru timp ca şi pentru spaţiu, se poate prespune o restrân- 
gere sau o prelungire, fără ca noi să ne dăm seama de aceste 
“schimbări. Presupunând cazul de înainte, oamenii ar trăi de o 
mie de ori mai mulf, fără să ştie însă nimic, căci şi senzațiile 
lor ar îi încetinite de atâtea ori. 

Newion admitea şi el o oarecare relativitate în existenţa 
spaţiului şi a timpului. lată, ce spune Newton relativ la mişcare. 

»Mişcarea absolută este transportul unui corp dela un loc 
absolut la un alt loc absolut; mişcarea relativă, transportul dela 
un loc relativ la un alt loc relativ. Noi ne servim în afacerile 
omeneşti de locurile şi mişcările relative în loc de cele absolute; 
în ştiintă însă trebue să renunțăm la simţuric«. 

Se poate întâmpla, însă să nu existe un corp adevărat în 
repaus la care să putem raporta locurile şi mişcările. Este prin- 
cipiul relativităţii clasice. 

Propagarea razelor luminoase în mediul stelar a determi- 
nat pe fizicieni să admită existenţa unui mediu, fără masă, fără 
inerție, prin care lumina se propagă subit îormă de unde. Acest 
mediu, care pătrunde prin toate corpurile, există în orice parte 
a Universului. 

S'a pus problema, dacă eterul este absolut imobil sau par- 
“ticipă la mişcarea corpului. 

In secolul al XVIII-lea astronomul englez Bradley a desco- 
perit fenomenul aberaţiei luminii. El a observat că privind o'stea 
printr'o lunetă, imaginea stelei nu se formează exact în direcția 
razei vizuale. Cauza acestui fenomen este după el, imobilitatea 
eterului, 

In timp ce raza luminoasă pătrunsă în lunetă o străbate 
luneta s'a deplasat puţin, din cauza mişcării pământului, Raza 
din lunetă, nu a avut această mişcare de aici, această mică de- 
rivaţie numită ştiinţiiic observaţia luminii. 

Fapt care dovedeşte că mediul prin care se propagă lu- 
mina, eterul este imobil. 

Fizicianul american Michelson pornind dela premisa că 
eterul este imobil, voise să constate rotația pământului pe orbita 
sa, în jurul soarelui, 

Experienţa care-i poartă numele a făcut-o cu Morley şi a 
ajuns la un rezultat, care a revoluţionat întreagă fizica, S'a do- 
“vedit experimental că viteza luminii «ste aceeaşi indiferent dacă 

oglinda, care o primeşte se apropie sau se depărtează, de sursa 
care emite raza, cu iuțeala pământului. 

Concluzia imediată : eterul este mobil, participă la mişcarea 
pământului. 

Rămânea astfel o distanţă între rezultatul corectărilor lui 
Bradley, şi a lui Michelson. 

Einstein în »Wredemans Annalen der Physik« 1905, pune 
bazele teoriei relativiste, prin care deschide o nouă eră în seria 
cercetărilor ştiinţiiice. El arată că experiența Michelson— Marley 
nu a ajuns la rezultatul dorit din cauza concepţiei greşite pe 
care o vrem asupra spaţiului şi a timpului. Nu este posibilă o 
măsură exactă a timpului, problema simultaneităţii imposibilă de 
rezolvit, o exclude, spune Einstein. 

Inainte de Einstein porţiunea de spaţiu ocupată de un 
obiect era considerată suficient definită prin dimensiunile sale: 
lungimea, grosimea şi înălțimea. In cazul unui mobil în mişcare 
nu e ajuns să defineşti cele trei pentru a cunoaşte poziţia sa,e 
necesar să fie precizat şi momentul, pentrucă mobilul se depla- 
sează îață de reper. 

Teoria relativistă ne demonstrează că timpul şi spaţiul sunt 
entităţi inseparabile; 

Dimensiunile unui obiect, spaţiul aparent ocupat de el, de- 
pind de iuţeala de care este animat, care depinde de timp. 

Spaţiul euclidian cu trei dimensiuni (stânga-dreapta, înainte- 
înapoi, sus-jo3) primeşte a patra dimensiune : timpul. 7impul este 
a patra dimensiune a spaţiului. |achsiu citând cuvintele tânăru- 
lui entuziast, şi ilustru matematician Minkovski, care în anul 
morţii sale 1909, alirma profetic: 

»De azi înainte încetează să existe spaţiul şi încetează să 
existe timpul. Va exista numai o combinaţie a spaţiului cu timpulc. 


VASILE BERINDE AN 
el. VIl-a, 





EPIGRAME 


Dece mănânci aşa de mult? Nu 
vezi că mergi spre... sfericitale ? 


De-ar fi cerul o plăcintă 
Şi pământul un brânzoi 
Nai sta-o clipă la ?ndoială 
Şi i-ai mânca pe-amândoi ! 
Acteon 

La un mormân! 


Mi-e'n pumn un bulgăr galben de țărână 
Și 'n ochi o lacrimă ce-mi arde geana. 

In cer, un sfânt cu grije-şi moaie peana 
Să scrie 'n cartea celor buni „rămână“. 


In juru mi, lume multă ce le plânge 
Şi-un preot, ce se roagă cu glas tare. 
La căpătâiul tău, o lumânare 

Se sbate 'n vâni o clipă şi se slinge ... 


In vale-un râu se varsă cu lin șopot 

Și sfarmă n pietre valuri după valuri. 
Morminte, ale morţii reci porlaluri 

Se 'nchid pe veci, în dangăt trist de clopot . . . 





NOPȚI DE 


"Ssară. 


Visul nopţilor de vară, 
Imi răsună doar în şoapte. 


Lună. 
Ţârâit de greer sună 
In tăcuta noapte. 


Treaz 
Privesc luna în extaz, 
Vrăjit de ea ; 


Privesc, 
Lumlniţe ce vrăj:sc; 
Stea de stea. 


ANDREI GH. VI:XLER 


cl, VI. 


VARĂ 


Tăcerea 
A gonit durerea, 
Visului de jar; 


Vântul, 
Reîncepe cântul 
Dorului hoinar. 


Luna 
Şi-a 'mpletit cununa, 
Din raze sclipitoare; 


Dulce, 
Pe furiş o duce 
Fetelor ce vin din şezătoaru. 


PETRE PLUMbAŞ 
ci V. 

CUGETARE ŞI ACȚIUNE. 


Omul demn de a fi ascultat este acela, care 
întrebuinţează cuvântul pentru cugetare şi cu- 
getarea pentru adevăr şi dreptate. (/6nelon). 


Dacă am avea înaintea noastră, o culegere de maxime, de 
cugetări, strânse dela oamenii de seamă, dela gânditorii profunzi 
ai omenirii, dela — în fine — bărbaţii remarcabili, în diferitele 
domenii ale artei şi culturii, am observa cu uşurinţă, că aceste 
impunătoare figuri ale galeriei trecutului, foarte adesea vorbesc 
şi-i preocupă în mod deosebit, problema aceasta a cugetării dela 
care porneşte orice acţiune şi faptă. 

Faptul acesta are o semnificaţie deosebită. Explicaţia ace- 
stui fapt ne dovedeşte că importanţa cugetării e capitală pentru 
fiecare ins, 

Fiecare faptă sau acţiune are la bază cugetarea, numai că 
această cugetare diferă şi se manifestă într'un mod foarte variat 
la diferiţii indivizi. 

In deosebi, când omul are de luat hotărîri importante, cari 
privesc viața individului, a căror urmări pot îi mari şi deosebit 
de însemnate, atunci omul cumpăneşte mult, prin cugetare 
adâncă caută să întrevadă efectele, şi apoi acționează în aşa fel 
ca ele să fie cât se poate de bune şi utile. 

Dar nu fiecare poate — şi adesea nici nu încearcă să poată 
— adânci atât de bine chestiunile cari îl privesc. Unii cugetă 
repede, acţionează imediat pe când alţii cumpănesc mult mai 
mult, ezită parcă şi se feresc să pornească la acţiune. 

Din acest punct de vedere, am putea afirma cu drept cu- 
vânt, că există o nuanţă de deosebire între indivizi, după cum 
există din cele spuse mai sus, indivizi la cari predomină acţiu- 
nea, sunt activi, pe când, ceilalţi sunt cugetători, cărora le place 
să se cufunde în analize, să cumpănească şi să pătrundă faptele, 
iar acţiunea cade pe planul al doilea. 

Totdeauna însă cugetarea este baza acțiunii care rezultă 
din ea şi care acţiune este dirijată în practică de intelect. 

Cugetarea esie deci — sub toate aspectele ei — condiţia 
acţiunii, care dacă n'are la bază o gândire, rezervoarele ei, sau 
un suport al dotaţiei nu poate fi niciodată utilă. Uşoare deose: 
biri putem semnala între aceste categorii de oameni, 

Indivizii aplecaţi mai mult spre acțiune, procedează repede 
în luarea oricărei hotăriîri. Preocupările lor intelectuale sunt pu- 
ține şi rari. Cugetarea nu întârzie prea mult în domeniul cântă- 
ririi faptelor şi efectelor ce ar urma, după ce fapta a fost în- 

deplinită. Ea trece peste critică, e fără speculație şi printr'o 
privire spontană, vede imediat soluţia ce trebue adoptată, şi por- 
neşte fără ezitare la acţiune. 

De aceea, aceşti oameni, sunt părtaşi ai succeselor repezi, 
cari uşor pot face faţă nevoilor şi modificărilor cărora ar îi su- 
puşi. Predomină deci acţiunea, hotărîrea promptă cu traducere 
imediată în fapt. Pentru ei viața psihică se desfăşoară într'un fel 
de aniestec de acţiune şi cugetare, care se maniiestă foarte diferit, 

Cugetătorii îşi desvoltă forțele în câmpul intelectului, mai 
ales al reflexiunii adânci, al criticei obiective şi al meditaţiei 
adânci şi îndelungate. Se cuvine mai uşor să cumpănească mult, 
să ezite în luarea hotăririlor, să acţioneze încet şi să prevadă 
urmările ce se pot ivi în urma acțiunii lor. 

Imaginaţia lor puternică şi creatoare, lucrează intens şi 
adesea se cufundă într'atât în diferitele chestiuni încât desprin- 
zându-se de tot ce-i înconjoarâ se înalță în ţara visurilor, a 
transcendentului. Pentru ei acţiunea e ceva secundar, mulțu- 
mindu-se să observe acțiunile semenilor lor şi manifestările ex- 
terne pe cari pătrunzându-le şi adâncindu-le să tragă concluzii 
ioarte utile pentru ei şi când acestea sunt date la lumină prin 
lucrări, utile şi pentru alţii. Adesea cugetătorii folosindu-se de 
idei abstracte, de probleme de ştiinţă cari reclamă pătrundere şi 
cugetare profundă, puşi în faţa unor schimbări, cu greu vor pu- 
tea să îacă faţă nevoilor şi să se descurce, pe când în chestiu= 
nile ce reclamă cugetare ei sunt totdeauna la ei acasă. 

Dar puterea aceasta de cugetare diferă deia ins la ins. Pe 
temeiul acestei înzestrări, în viaţa omenească puterea de cuge- 
tare şi energetismul acţiunii se manifestă deosebit ca rezultat, 

Just e, că fiecare însă poate să-şi mărească puterea de 
aproiundare, de cugetare care pregăteşte acțiunea şi îndrumează 
fapta. Ea — cugetarea — poate fi descătuşată din turnul ei 
puternic, unde siă închisă şi lucrează, speculează, coniruntă şi 
meditează şi pune bază tuturor acțiunilor. (Ea trebue să iasă la 
lumină, să arate — căci ea este în stare s'o facă — pe însuşi 
individul respectiv). Poate ieşi la lumină prin cuvinte, unde ea 
se găseşte aşa cum e în realitate, aşa cum o posedă omul, 

Temistocle obişnuia să spună: »Cugetarea este ca un co- 
vor strâns îrumos la un loc, convorbirea se desfăşoară şi se 
arată la lumină«. Cugetarea evidenţiază deci pe omul care se 
ridică deasupra celorlalţi. Căci drumul de străbătut în viaţă are 
multe cotituri de după cari se înalță adesea câte o iluzie care 
ajunge în decepţie dacă omul nu caută adevărul, nu cu brutali- 
tate ci prin contemplaţie, prin meditare şi cugetare. 

Glasul înţeleptului ce locula întrun butoiu, străbate prin 
negura trecutului şi ajunge până la noi, arătându-ne un alt aspect 
al cugetării. Căci Diogene, cel ce căuta ziua la miazăzi, cu o 
lumânare, pe omul înţelept şi cinstit, glăsueşte din adâncul vea- 
curilor : »Când cugetăm serios asupra a tot ce ne înconjoară şi 
studiem cauzele a tot ce vedem, constatăm că nu e greu ca ci- 
neva să ajungă virtuos«. 

lată ce se poate prin cugetare, E un mijloc sigur, care 
poate înălța, spre mai bine şi frumos, Prin ea să tindem să ajun- 
gem mai perfecţi din toate punctele de vedere, mai virtuoşi, 
oameni cari se năzuesc şi tind spre un ideai îrumos, 

Să fie fiecare — în fine — după cum spune F&nelon »acela 
care înțrebuințează cuvântul peniru cugetare şi cugetarea pentru 
adevăr şi dreptate« |! 

GH. BULGĂR, 
cl. VI, 


LA MÂNĂSTIRE 
Lin clopot sună lung 
prelung. . « 


Figuri pioase, 
somnoronse, 

pornesc încet pe culoar, 
Și rând pe rând 

se scurg, intrând 

în vechiul locaș sancluar. 


Un preot mag 

apare vag 

și zice 'ncet o rugăciune. 
Mătănii lungi 

și cruci prelungi 

pornesc cu o vie plecăciune, . , 


Și soarele apare pe mândrul cer senin, 
Svârlindu- și a lui raze pe-a lor feje de crin, . 


VLADIMIR DRIMBA 
el. IP 

Cezar Petrescu : „Noi vrem pământ“ („1907* vol. Il) roman 


Personalitatea literară a lui Cezar Petrescu e fondată pe o dualitate 
temperamentală : pe de o parte seninătate, nostalgie, lirism, peisaj poetic, 
naturism pur, aromă de ruralism sănătos, — pe de altă parte răceală, ri- 
giditate, modernism superficial şi frivol, crud realism monden cu toate pă- 
catele şi deficiențele lui. Sunt interesante poziţiile atât de diferite ale ele- 
mentelor acestei dualități, — mai interesantă e însă impletirea lor, Sunt 
elemente antagoniste, — dar cari admit un echilibru; iar literatura bună 
a lui Cezar Petrescu (penirucă nu toate se bucură de acest atribut) are la 
bază tocmai acest echilibru. lar cărţile lipeite de acest echilibru, — Sunt 
acele regretabile „destinderi“, „recreări“, „evadări“ sau cum ii mai place 
să şi-le numească „intenţii parodice“, care poartă numele de „Kremlin“, 
„Fioare de agave“, „Nepoata halmanului Toma“, „Greta Garbo“ și care nu 
se mai reeditează: critica nu se poate decât bucura, bibliografia româ- 
nească, nu pierde abeolut nimic. 

Calitativ, — cărţile scrise în grabă, neserios, sau la comandă, nu pot 
îi bune (dovadă împotmolitul debitor Balzac; sau mai precis, Dostoiewsky, 
care scria mult, dar la care alternanța calitativă putea îi precizată aproape 
matematic) pentru simplul motiv că — paradox aparent — lipseşte inspi- 
rația. Afirmația nu e atât de minoră pe cât pare; căci inspirația e ultima 
etapă a unui lung proces de frământare, de plăsmuire, de trăire internă, 
Dacă i-am face „electroliza“, pentru a ne exprima în termen de fizică, — 
am conslata că e trei sferturi de muncă și numai un sfert dispoziţie sufle- 
tească, Iâr această „dispoziţie“ e, în ultima analiză, cristalizarea rezultatului 
muncii plăsmuitoare. 

De aceea credem că romanele bune ale lui Cezar Petrescu sunt ace 
lea trăite, meditate şi echilibrate: „Intunecare“ avangarda intențiilor sale 
de creaţie; „Calea Victoriei“ care marchează definitiv (completând „Intune- 
carea“) caracterul scrisului său de semănătorism modernizat „Romanul lui 
Eminescu“, trilogie de mare amploare; de delicateţe, înţelegere și simţite 
în prezentarea eroului, operă în care romancierul a avut de luptal nu cu o 
obişnuită înferiorizare a personajului principal, ci de o coborire şi trăire în 
acest personaj; operă care, păcat, a pierdut enorm prin superficialitatea, 
vagul, transparenţa şi platitudinea lui „Carmen Saeculare“. 

A! patrulea roman printre ceie mai bune (evident, am fi putut inter- 
cala pentru complectare și „Apostol“) promite a îi „1907“. lar dacă am in- 
sistat atât asupra operii romancierului în general, — am făcut-o pentru a 
o situa intr'un cadru al unei valori epice. Pentrucă aci creaţiile anterioare 
o explică; căci primordiala preocupare a lui Cezar Petrescu, e a reda fresca 
socială a secolului al 20-lea. Sub unghiul diferitelor aspecte şi sub unghiul 
diferitelor atitudini, romancierul prinde — aiurea ca şi in „1907“ -— socie- 
tatea, deși balanța punctului său de vedere, înclină spre pesimism, 

»1907* e romanul marei răscoale ţărăneşti din acest an, (şi ar fi in- 
teresantă o paralelă cu „Răscoala“ lui L. Rebreanu). Volumul |, „ Mane, 
Techei, Fares“ studiază asialitic dar artistic, cauzele economice şi sociale 
ale dezastrului pe care le atribue clasei boereșii; nu însă exclusiv, ci acelor 
declasați, ticăloși, franțuziți, risipitori, demodaţi, parveniţi, ruinați, arivişti, 
rataţi, o întreagă faună cu care ne obişnuise romarcierul mal demult, 

lar volumul II „Noi vrem pământ“ e o continuare a acestei triste 
viziuui, completată de mizeria morală. In această lume mizerabilă apare 
câte o Ada sau un Octav, ce nu-şi pot face înţeleasă dragostea de glie şi 
țărănime, câie-un Petreanu, omul ce aduce din poporul de obârşie cură- 
țenia sufletească şi pe care studiile pe care le face cu o rară dragoste de 
muncă şi de idealism, îl face tuberculos. în tot decursul romanului „Noi 
vrem pământ“ e prezent funestul antagonism dintre mizeria rurală și neso- 
colita risipă a clasei conducătoare. Şi vorbeam mai sus despre înclinația 
romancierului spre pesimisn ; e adevărat că acest caracter nu apare în 
„Noi vrem pământ“ decât sub forma unui destin fatal al evenimentelor. 
Este însă evident in alte romane, — deoarece îi plăcea să se califice, intr'o 
prefață „psiholog al învinşilor“; şi nu ştiu dacă e just acest punct de a privi 
lumea, din moment ce nu incertitudinea, nu declasarea şi nu ratarea (puncte 
pe care-şi sprijinea Cezar Petrescu atitudinea sa) sunt caracterele eporcii, 
Astfel că ro nancierul va risca, în prezentarea unei fresce a timpuiui, să o 
denatureze puţin ; ceea ce nu e însă cazul în „Noi vrem pământ“ unde această 
atitudine vizionară se impune chiar. 

Nu ne gândim la dogmatizare. Nici chiar un critic format nu poate 
dogmatiza decât abia după ce şi-a impus incontestabil autoritatea persona- 
lităţii sale crilice, — ceea ce vine după încheerea procesului său de for- 
mate. Ne permltem totuşi menționări negovăitoare (valoarea unei afirmații e 
în funcţie şi de categoricu! ei deci de hotărîrea celui ce-o face). Astfel inte- 
ligența precoce şi replicele fetiţei Mariana sună fals, precum tot false 
sunt teodorienele interpelări. Apoi în „Noi vrem pământ“ Isidor Leibovici 
a uitat să ştie atât de bine româneşte cum știa in vol, 1, O incosecvență 
simplă dealtfel. In ceea ce priveşte figura lui Adrian, e prea palidă, prea 
vagă, prea transparentă, neconturată precis, 

Lipsit de verbalism şi de inutile divagaţii, „Noi vrem pământ“ putea să 
devină totuşi, prin însuşi subiectul său, un loc de plasare de opinii cum își 
găsise altădată Cezar Petrescu. Nu e, — şi iată un norocos merit. Artistu- 
lui i se permlte să aibă idei, i se pretinde chiar. Nu i se permite însă să 
aibă opinii. 


G. Tutoveanu: „Sonete“, poezii. 


Nu ştiu dece am incercat (la primirea elegantului volum de „Sonete* 
apărul în editura neobositului, talentatului şi fecundului cercetător şi critic 
literar I. G, Torouţiu) o dublă bucurie: poate pentru atenția ce ne-o dă 
marele poet sămănătorist, poate pentru apariția în sine a volumului Dar ma- 
rea sa valoare e de a fi legat, incontestabil, sonetul românesc de numele 
său; deşi nu cel mai ilustru reprezentant (geniul eminescian primează) este 
cel mai iscusit maestru. 

Poetul Tutoveanu sa impus pe linia de azi a poeților noştri tradi- 
ționalişti, linie pe care e un Nichifor Crainic. un lon Pillat, un V, Voiculescu, 
un Lucian Blaga chiar, linie pe care unii din ei reprezintă — față de el — 
un pas înainte, un pas nu în superioritate, dar in actualitate, 

Sonetul e un gen pe cât de dificil, pe atât de pretenţios. Are elemente 
de pastel şi elegie; mai precis: e o rezonanţă în interior a exleriorului, Arta 
sonetului în genere şi a poetului Tutoveanu în special, constă în îmbinarea 
pastelului cu elegia, în contopirea lor totală. De aceea Eminescu duce so- 
netul la apogeu (ne gândim de pildă la „Sa stins viața“) topind aceste 
elemente, de altizi structural atât de eterogene, întrun lichid poetic. 

Dar care e iasuşi fondul poetic al său? 

Primul sonet din volum se adresează celor ce „0 lume 'utreag” o prin: 
deţi intro rimă“ pe care-i fericeşte pentru marele dar ce le-a fost dat de-a 
poseda setea avântului. El însuşi posedat de veşnica aspirație în spre cul: 
mile idealismului. 

„Pururi setos de senin ca lăstunul“ (pag. 33) in căutarea unui ră- 
spuns, în căutarea unei rezoluţii pentru problemele ce-l frământă 

„Unde-i lumina ce nu mai apune 


Gândul de care s'ar frânge-o vecie, 
Dragostea noastră lipsită de chinuri ?* (pag, 34) 


pentru găsirea cărora îndeamă 

„Să na-ţi umbreşti seninurile- albastre“ (pag. 67) 
şi spre care se duce siugur, căci 

nu ştiu ce putere 

Spre raiul sfânt al soarelui mă cere 

Şia gând mi-aşterne linişte şi pace (pag 94) 
și îu care sbor nu vrea să fie împiedecat: 

„Nu mai înfige-arcuşu-ți blestemat, 

Ca un cuţit, în sufetele noastre... 

Şi lasă-ne iar sboru! fermecai, 

Spre calea ?atins: a zărilor albastre .. 

Suntem sătui de lacrimi şi de dor... (pag. 32) 

lată fondul idealist, zarea spre care aspiră poetul pe care-l motivează 
prin însăşi structura sa în „Deasupra noastră“ adresându-se savanților şi 
raţionaliştilor in care e minunat pusă ideea primatului sensibilitătii şi 
imaginaţiei : 

Puteţi să-mi spuneţi ne'ncetat, că'n rouă, 

Nu:s pietri scumpe, că viața-i ură, 

Că lumea ?ntreagă e-o bucat” de sgură 

Că'n orice floare nu-i o lume nouă 

Deasupra voastră din pământ in slavă 
Răscoală dând cu-a simţurilor lavă 

Se *nalță "n zări şi cântă 'nchipuirea (pag. 50) 

lar ca un corolar al aspirațiilor sale idealiste, e setea sa de viaţă, de 

primăvară, de tinereţe, o sete senină 
Acelaş dor de lumea fermecată (pag 36) 
Acelaş dor să-l mai trăesc odată 
Şi un duios indemn 
Trăeşte-ți viaţa din adânc, nepoate 
Că lumea *ntreagă este-a tuturora 
Dar fiecare-şi ia din ea... cât poate... (pag. 64), 

E în acest îndemn un interesant aspect; aproape imperceptibilă etapă 
de tranziție la cea de-a doua linie caracteristică a fondului său poetic: 
tristețea. Indemnul la viață e legat de duioșie, care la rându-i presupune 
o nostalgie, care aduce o tristeţe, implicit ideea toamnei, 

„Cumplitul dor al serilor de toamnă (pag. 110) 
şi, inevitabil, pe-a morţii 

„Şi *nvins de aceleaşi doruri fermecate 

Şi de seninul vremilor uitate, 

Eu voiu muri... un paznic de ruine... (pag 106), 
în care imaginea din urmă e foarte sugestivă; sau melancolia, deci senină- 
tatea din versurile 

„Când voiu pleca?n eterna pribegie 
Să vii să baţi şi-atunci... o veşnicie... 
Deasupra pietrei mele de mormânt (pag. 60). 
Sau „când eu demult voiu fi pornit din lume“ (pag. 86), 

Acesta e aspectul poaziei: avântul spre idealism şi conștiința reali- 
tății unită cu ideea morţii, — nota dominantă insă e seninătate cristalină, 
pe care o are în orice subieci, fie în tablou (am zis „tablou“ nu „peisaj“) 
de ţară, „secerătorii“ (p. 65), in care suavul partum rural de georgice, amin- 
teşte pe francezul Jammes, — fie in strofele de interior în care frumosul 
devine un minuscul sublim : 

„Coboară ?ncet amurgul dela munte 

Să lege snopi de raze în odaie... 

Şi scaldă toți părejii în văpaie 

Şi aprinde flori icoanelor pe frunte... (pag, 21) 
fie în „Cuza- Vodă“ unde socialul dispare sub poezie: 

„Şi vei trăi pe veci, în lumi senine, 

Că'n fiecare primăvară creşte 

Cu holda'n văi, iubirea lor de tine... (pag. 30). 
fie, in fine, chiar în splendida rezolvire a problemei dramei geniului: 

Acolo sus, în magica poveste 

Pe care-o cântă 'naltele seninuri 

Pe unde nu-s nici lacrimi şi nici chinuri 

Şi nu vibrează nici un strop de vânt, 

Ii doare gândul că viaţa este 

De veci legată pururi de pămâut... (pag. 42). 

Citat în care versul al 4-lea e deosebit de frumos cu multiplele sale 
rezonanțe, Seninățatea se află şi in „Mamsi“ probă a unei profunde și sub- 
tile delicateți, 

„Aş vrea să spun şi despre tine, mamă... 
Aş vrea să spun... aş vrea... dar nu 'ndrăznesc... (pag, 104). 

Din cele de mai sus, e foarte natural ca erotica să-i apară așa cum 
apare in versurile: 

„lubire : taină, farmec fără rume 
Stăpână'n veci şi dincolo de lume, 
In nimb de cer albastru şi de soare... (pag. 54). 

Dar nu numai erotica ii e naturistică, ci insăși concepţia sa despre 
Dumnezeu; iar panteismul pur poetic e foarte natural, iminent şi fatal să 
fie propriu poeţilor, — poate cel mai clasic exemplu e olimpicul dela Wei- 
mar — şi care panteism e atât de artistic realizat, — poate cea mai îru- 
moasă realizare de acest fel din literatura noastră; de aceea o cităm 
integral: 

In veci de veacuri, Doamne, slavă ie 
Stăpân etern al vieţii trecătoare... 

Te văd cum creşti in lugerui de floare 
Şia plopii albi, şa iarba din câmpie... 

Te-aud cântând în zbor de vijelie 

Şi'a glas de codri 'n murmur de izvoare... 

Te simt îa caldul razelor de soare 

Şva tot ce-i farmec, vis şi armonie... 

Din lumea Ta, deapururea senină, 
De peste "'naltul zărilor, Păriate 
Spre noi întinde-ţi drumurile sfinte. 

Să ne urcăm la veșnica-ţi lumină... 
Şi iartă pe nebunii care vor 
Să te coboare pân” la mintea lor... („lartă-i“, pag. 115), 


Ne permitem să remarcăm (la poetul Tutoveanu, remarca negativului 
dă ideea vastă a frumosului pozitiv) totuşi, excesul de uz a moldove- 
nismului „lozie* care reiese din lectura generală a volumului. Fauna poe- 
tică fi e de asemenea redusă (privighetoare, ciocârlie și cocori) ceea ce ex- 
pune la banal. Sonetul „Răsărit“ are o metrică în care dactilul e absolut 
neadecvat fondului, iar în „Pâine“ (pag. 74) cuvântul „batoză“ e apoetic, 
Mici deficienţe disparente. 

Poetul Tutoveanu nu caută cuvintele ; are unele expresii de-un sublim 
deadreptul edenic, paradisiac, ca: „In suflet ţi se zbate:o ciocâriie...“ (pag. 
63) sau versul 

„Cotrobăiam cu mâna după stele“ (pag, 108) care aminteşte pe Radu 
Gyr. Expresia noţională vine singură, — şi mă gândesc cât de clar exemplu 
l-ar ti adus esteticianul italian B. Croce pentru a-i ilusira teoria Și realiza- 
rea e cu atât mai mare, cu cât formele fixe ale sonetului în care poetul se 
mişcă atât de liber şi familiar — sunt așa de capricioase, 

lată aspectul sonetelor lui Tutoveanu cu un fond perfect adecvat 
ideii de „sonet“, senin idealism şi senină tristeţe, şi de-o formă de perfec- 
ţiune clasică, Poezia lui Tutoveanu nu trebue nici lăudată, nici discutată, — 
cel mult comentată: se impune singură ca valoare estetică Şi se impune 
prin faptul că place, — ceea ce inseamnă realizarea sa completă: emoția, 
idee poetică a fost estetic realizată şi estetic transmisă. A fi unanim plă- 


cută, — iată adevărata finalitate a poeziei, 
OVIDIU DRIMBA 


M. J6kai: „Faţa neagră“, în româneşte de Ionel Pop. 


La ancheta făcută de „Noua Gazetă de Vest“, printre altele Mircea 
Eliade a spus că afluența scriitorilor spre capitală departe de a fiun semn 
de maturitate culturală, maturizarea vine şi din tendința tocmai de descen- 
tralizare culturală, E rolul şi aportul principal al provinciei în complexul 
culturii noastre, şi de sigur aci intră, (evident mai modest), și traducerile; 
aci intră şi traducerea în românește a celebrului „Szegeny gazdagok“ de 
către lonel Pop. apărută ia Oradea. 

Mauriciu JOkai a cărui personalitate literară domină întreaga epică 
maghiară, merită câteva cuvinte de prezentare, pe care de altfel le fixează 
traducătorul în prefaţă. JOkai debutează prin poezii, se specializează în pic- 
tură pentru ca la 18 ani să scrie primul său roman, conducător a! Tineretu: 
lui budapestan, intim prieten al celui mai mare liric al ungurilor, Petâfi, 
luptător alături de Kossuth, refugiat, închis, deputat perpetuu, s'a bucurat 
de-o popularitate extraordinară  Inzestrat cu o  titanică putere de muncă 
comparabilă celei a lui Balzac, a scris o mulțime de romane, traduse nu 
numai în germană, franceză, engleză, italiană, dar şi în suedeză, fineză, nor- 
vegiană, polonă, rusă, daneză, etc,,... în care se ocupă adesea de multe 
popoare, fără să arate insă o simpatie atât de caldă ca pentru Români. Fe- 
nomen în creație, JOkai a fost un fenomeu şi în atitudinea ce ia față de noi. 
El ne face cunoscută Europei, viața ardelenească la sursa şi aspectul ei ori- 
ginar, frumusețe naturală, valoare spirituală, pitoresc şi puritate originare, 

JOkai a reuşit admirabil să redea atât de plastic mediul nostru ro- 
mânesc naturistic al Apusenilor, precum şi viaţa Românilor de-aci, sub du- 
blul aspect: exterior, etnografic şi interior, psihologic, Şi chiar numai aceste 
calități, pe lângă un epic captivant, ar fi suficiente pentru a deştepta un 
viu interes și „dragostea lui Jâkai pentru noi, cu dragoste să o răsplătim“, 
după cum spune traducătorul. 

Lt, Gheorghe loani: Armament și trageri. 


Toate țările caută să-şi formeze un tineret gata de-a intra la primul 
apel în hora morţii, dacă securitatea patriei o cere, mai ales acum, în 
epoca aceasta de înarmări şi frământări externe. La noi străjeria şi mai 
ales premilităria o fac aceasta. e 

Şi cartea d-lui Lt. Gheorghe loani este un auxiliar indispensabil pen- 
- tru aceasta. Indispensabil pentrucă umple un gol, pentrucă corespunde unei 
necesități nesatisfăcute până acum luând în considerare şi vârsta instituțiu- 
uilor în slujba cărora este pusă. Insă cartea d-lui Lt. loani nu are numai 
meritul de a fi necesară, ci şi de a corespunde întru totul rolului pe care 
trebue să-l indspiinească. Cuprinde toată instrucția tragerii dela cele mai 
mici amănunte in legătură cu funcţionarea cartuşului până la descrierea 
amănunţită a tuturor auxiliarelor trebuitoare instrucției tragerii şi până la 
specificarea cea mai precisă a fiecărei faze ale acestei instrucțiuni, i 

Toate acestea sunt expuse într'un sti! clar şi pe înțelesul tuturor şi 
fac cartea să fie citită cu inleres cu toată mulțimea amănuntelor pe cari 
d-l Lt. loani este silit să le dea, Mai mult chiar, cartea este citită cu plă- 
cere, iucru rar în general ia manuale, ceea ce coniribue foarte mult la apro- 
pierea sufletească a celui ce o citeşte de scopul pentru care a fost scrisă 
cartea, 

Cartea nu se mărginește în a da numai strictul necesar, şi aici este 
unul din meritele ei ci conține unele lucruri necuprinse „în nici un manual 
sau regulament“ după cum scrie d-l Col. D, Georgescu care iscăleşte pre- 
fața cărţii şi, pentru a aminti incă o calitate a acestei cărți utile, cele 116 
pagini ale ei sunt presărate cu peste 40 clare figuri explicative, 


GHEORGHE COSMA. 


Cronică 


În ziua de 20 Martie c. clasa a 8-a a liceului nostru, a dat în saloa- 
nele „Casei Naţionale“ una foarte reușt festival artistico-literar. Început 
printr'un frumos şi plin de elan cuvânt de deschidere a dirigintelui, prof. 
T. Vâjdaa, programul s'a destăşurat în acelaş ritm. O originală conferință 
despre tineretul de azi, pe care o publică; „Revizionism și spiritualitate 
românească“ o studiată şi simțită conferință a lui lon Bărbuş; o simpatică 
schiță umoristică a lui Gh. Cosma; două declamări corecte de N. Paina și 
C. Hortopan; Salv. Ciurdariu violoncelist cu real talent, a cântat trei bucăți 
clasice ; la fe! promiţătoarele solouri de voce ale lui Valeriu Popa, având 
la pian pe talentata Gaby Derzy, elevă, — iar la ghitară pe A. Naghi Au 
distrat câteva parodii originale, iar corul clasei pe patru voci a cântat 
„Gaudeamus igitur“ „Vecernia“ iar la urmă „Imnul Regal“. 


* * * 

D-l Dr. Nicolae Zigre ne trimite rânduri de elogioase aprecieri şi în- 
curajări, Nu-i putem îndeajuns exprima mulțumirile noastre și profunda sa- 
tisfacție ce o încercăm în asemenea plăcute ocazii. 

Totodată facem şi următoarea reclificare a unei greșeli ce ne-a scă- 
pat şi pe care D-sa ne-o semnalează. Ana Poinar de Kirâlydarâcz a fost 
mama lui Em, Gojdu; familia Poynar e o veche familie românească din 
Bihor, cu care e direct înrudit şi D-l Dr, N. Zigre. 

Ei f * 

Premiul „Regele Carol ll“ 1938 pentru literatură a fost decernat poe- 
tului Adrian Maniu, care după o evoluție poetică s'a fixat definitiv într'o 
perspectivă de reală valoare. Nu putem în câteva cuvinte decât să ne ex- 
primăm consideraţia, respectul şi admiraţia noastră. 


E 
* 


Bihorul, acest martir poate prea ignorat, a cărui trecut s'a scăldat 


în sângele mucenicilor săi, aniversează 19 ani dela animalica măcelărire a 
Dr. loan Ciordaş şi Dr. Nicolae Bolcaş de către bestiile detașamentelor să- 

cueşti conduse de faimosul Verbczky. Bihorul nu le va uita niciodată sân- 


geroasa lor jertfă, 


* 
+ * 


Anunţăm cu satisfacţie apariţia volumului de poezii „Trecerea prin 
alba poartă“ (ed. P. Suru) a tânărului şi talentatului [on Şiugariu, fost elev 
al liceului nostru, — care s'a făcut cunoscut în special în coloanele „Deca- 


logului“, Ne vom ocupa pe larg în nr. viitor 
* % 

In ultima limită, ne luăm permisiunea să rugăm 
respectuos pe onoraţii abonaţi să ne achite abonamen- 
tele. Condiţiile tehnice în care apărem, reclamă chel- 
iueli) pentru care nu primim subvenţii. Sprijin moral, 
am primit; avem nevoie însă și de unul material. 


Poşta Redacţiei 






Păr. Cpt. Pătcaș. „Emanciparea elevului“ este o problemă interesant 
pusă. Revista noastră, însă, se adresează lumii şcolare de toate vârstele şi 
categoriile, deci tratarea acestei probleme poate va aduce un folos nu egal 
cu detrimentul ce il poate cauza în sufletul elevilor. În altfel de revistă 
articolul poate îi binevenit. 

Vasile Belu cl. VII. Trip. Ghinion! De mai bine de o lună de zile 
în coloanele revistei nu mai este nici atâta loc cât să ?ncapă un anunț. 
Ceea ce te mai poate mângăia e că nu numai articolul dumitale are soartea 
asta, chiar puținele glume din colțul vesel le-am elimiminat pentru a nu te 
lăsa pe dumneata fără răpuns... 

= INTELECTUALI! 


117.747 publicaţii străine 

2.253 publicaţii româneşti 
cuprind adesea studii şi informaţiuni privind domeniul Dvs. de 
activitate. — Dar cine poate urmări, tăia şi clasa 120.000 de 
publicaţii, punându-vă zilnic pe masa de lucru cea mai preţioaşă 
şi complectă sursă de informaţii asupra problemelor care for- 
mează preocuparea Dvs. ? 102 agenţii din lumea întreagă prin 

intermediui agenţiei 
»SERVICIUL GAZETELORe< 

Bucureşti, Str. Sf. Constantin, No. 24. Telefon 3 16 15 
Prospecte, oferte şi probe gratis la cerere 

La revista noastră pot colabora elevii liceului »Ema- 
nuil Gojdu«, foştii elevi, precum și eleviialtor școli, ale 
căror articole le publicăm bucuros în măsura posibili: 
tălilor. Redacţia îşi rezervă dreptul de a îace eventuale 
corecturi la articolele elevilor. 

Un număr restrâns de pagini din fiecare număr va 
îi rezervat domnilor profesori şi părinților pentru a trata 
“chestiuni cari privesc viaţa ori educaţia elevilor. 

Articolele se vor scrie citeț și pe o pagină a foii, 
iar cele pentru numărul următor al revistei se vor trimite 
până cel moi târziu în prima zi a lunii următoare pe 
adresa: Prof, Augustin Cosma, Oradea, Str. Dr. Lascu 
No. 5, cu mențiunea: Pentru revista »Țara visurilor 
„noastre“, scrisă pe plic. 

_Redacţia stă cu toată plăcerea la dispoziţia cetitorilor 
pentru a-i lămuri, pentru a le ajuta cu rezolvarea pro- 
„ blemelor pe cari nu şi-le pot înşişi rezolvi. Aceasta fie 
_+““la poşta redacţiei, fie, dacă problema merită interes deo- 

. „sebit, în cadrele unui articol. 

ȚARA VISURILOR NOASTRE 
apare lunar 


INGRIJTĂ DE: 


-OVIDIU DRIMBA cl. VIII, preş. soc. de lectură »V. Alecsandric. 
VLAD ZĂNESCU, cl. VII, vicepreşedinte. 

E. SILAGHI, cl. VIII, secretar. 

GHEORGHE COSMA, cl. VIII, preş. comisiei critice. 
BĂRBUŞ IOAN, cl. VIII. 

“CIURDARIU SALVATOR, cl. VIIL. 

IONESCU IUSTIN, cl. VIII. 

BLAJOVICI TRAIAN, cl. VII. 

TĂNASE CONSTANTIN, cl. VII. 

APOSTOLESCU 7. cl. VI, 

GROZA EUGEN, cl. VI. 

GHENDER AUREL, cl. V. 

GHERDAN N, cl. V. 


SUB CONDUCEREA ŞI RĂSPUNDEREA : 
Prof. AUGUSTIN COSMA. 


ABONAMENTE PE ANUL ŞCOLAR 1937/38. 


Pentru instituţiuni . 


Abonamente de încurajare  . . 200 » 
Pentru d-nii profesori și părinți. 100 » 
Pentru elevi . . . . . . 60 » 


Cine reţine un număr, se consideră abonat. 


Preţul unui exemplar 10 lei. 


TIPOGRAFIA 
ROMANEAS.CĂ 
ORADEA 1938 











